Doa Ibu Bapa Dalam Quran Serta Cara Melayani Mereka di Dunia dan Akhirat

Salah satu amalan yang selalu diingat kepada kita ialah mendoakan ibu dan bapanya. Darjat ibu bapa sangat besar di sisi Allah.
Bahkan nanti apabila ibu bapa kita telah meninggal dunia, hanya doa sahaja yang mampu memudahkan urusan mereka di akhirat.
Dari Abu Hurairah RA, sesungguhnya Rasulullah SAW bersabda: Apabila seorang anak Adam itu meninggal dunia, maka terputuslah amalannya kecuali tiga perkara: sedekah jariah, ilmu yang dimanfaatkan dengannya dan anak soleh yang mendoakan untuknya”.
(Hadis Riwayat Muslim)
Boleh jadi dengan doa-doa yang kita panjatkan, Allah meringankan seksaan di kubur atau dengan doa yang ikhlas dibacakan itu Allah memasukkan ibu bapa ke dalam syurga.
Lanjut, apa lagi bakti yang sepatutnya kita lakukan sementara mereka masih hidup didunia. Ada beberapa cara yang Mama Siti usulkan dalam artikel kali ini.
Mari kita lihat lebih terperinci doa-doa untuk ibu bapa dan orang tua serta bakti yang seharusnya dilakukan.
Doa Ibu Bapa Dalam Quran

Kredit gambar: darunnajah.com
#1 Doa Ibu Bapa
اَللَّهُمَّ اغْفِرْلِيْ ذُنُوْبِيْ وَلِوَالِدِيَّ وَارْحَمْهُمَا كَمَا رَبَّيَانِيْ صِغِيْرًا
‘Allahummagh firli zunubi wa li wa lidayya warhamhuma kama robbayani soghiro’
Maksud doa untuk ibu bapa: “Ya Allah! ampunilah dosaku dan dosa kedua orang tuaku dan kasihilah mereka sebagaimana mereka mengasihiku sejak kecil.”
Jika dibacakan beramai-ramai, tukarkan kepada ini:
اَللَّهُمَّ اغْفِرْلَنَا ذُنُوْبَنَا وَلِوَالِدَيْنَا وَارْحَمْهُمَا كَمَا رَبَّيَانَا صِغَارًا
‘Allahumma fighlana zunubana wa li wa lidaina warhamhuma kama rabbayani soghira’
Maksudnya: “Ya Allah! ampunilah dosa kami dan dosa kedua orang tua kami dan kasihilah mereka sebagaimana mereka mengasihi kami sejak kecil.”
#2 Doa Ibu Bapa (Surah Ibrahim, Ayat 41)
رَبَّنَا اغْفِرْ لِي وَلِوَالِدَيَّ وَلِلْمُؤْمِنِينَ يَوْمَ يَقُومُ الْحِسَابُ
‘Rabbanagfir lī wa liwālidayya wa lil-mu`minīna yauma yaqụmul-ḥisāb’
Maksudnya, “Tuhan kami, berilah ampun aku dan kedua ibu bapaku dan sekalian orang-orang mukmin pada hari terjadinya hisab (hari kiamat).”
#3 Doa Ibu Bapa (Surah Nuh, Ayat 28)
رَبِّ اغْفِرْ لِي وَلِوَالِدَيَّ وَلِمَنْ دَخَلَ بَيْتِيَ مُؤْمِنًا وَلِلْمُؤْمِنِينَ وَالْمُؤْمِنَاتِ وَلَا تَزِدِ الظَّالِمِينَ إِلَّا تَبَارًا
‘Rabbighfir lī wa liwālidayya wa liman dakhala baitiya mu`minaw wa lil-mu`minīna wal-mu`mināt, wa lā tazidiẓ-ẓālimīna illā tabārā’
Maksudnya, “Ya Tuhanku! Ampunilah aku, ibu bapaku, orang yang masuk ke rumahku dengan beriman dan semua orang yang beriman laki-laki dan perempuan. Dan janganlah Engkau tambahkan bagi orang-orang yang zalim itu selain kebinasaan.”
#4 Doa Ibu Bapa (Surah an-Naml, Ayat 19)
رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَدْخِلْنِي بِرَحْمَتِكَ فِي عِبَادِكَ الصَّالِحِينَ
‘Fa tabassama ḍāḥikam ming qaulihā wa qāla rabbi auzi’nī an asykura ni’matakallatī an’amta ‘alayya wa ‘alā wālidayya wa an a’mala ṣāliḥan tarḍāhu wa adkhilnī biraḥmatika fī ‘ibādikaṣ-ṣāliḥīn’
Maksudnya, “…Ya Tuhanku berilah aku ilham untuk tetap mensyukuri nikmatMu yang telah Engkau anugerahkan kepadaku dan kepada dua orang ibu bapaku dan untuk mengerjakan amal saleh yang Engkau redhai; dan masukkanlah aku dengan rahmatMu ke dalam golongan hamba-hamba-Mu yang soleh.”
Cara Berbakti dan Melayani Kepada Ibu Bapa
Mengajarkan Agama Yang Benar
Kredit gambar: riwaqalazhar.com
“Ceritakanlah (Hai Muhammad) kisah Ibrahim di dalam Al Kitab (Al Quran) ini. Sesungguhnya ia adalah seorang yang sangat membenarkan lagi seorang Nabi. Ingatlah ketika ia berkata kepada bapanya; “Wahai bapakku, mengapa kamu menyembah sesuatu yang tidak mendengar, tidak melihat dan tidak dapat menolong kamu sedikitpun? Wahai bapaku, sesungguhnya telah datang kepadaku sebahagian ilmu pengetahuan yang tidak datang kepadamu, maka ikutilah aku, nescaya aku akan menunjukkan kepadamu jalan yang lurus. Wahai bapaku, janganlah kamu menyembah syaitan. Sesungguhnya syaitan itu derhaka kepada Tuhan Yang Maha Pemurah. Wahai bapaku, sesungguhnya aku khawatir bahawa kamu akan ditimpa azab dari Tuhan Yang Maha Pemurah, maka kamu menjadi kawan bagi syaitan” (QS. Maryam: 41-45).
Memelihara Maruah Keluarga
Kredit gambar: islamituindah.us
Dari Abdullah bin Umar radhiallahu’anhuma, Nabi Shallallahu’alaihi Wasallam bersabda:
إِنَّ اللَّهَ حَرَّمَ عَلَيْكُمْ دِمَاءَكُمْ وَأَمْوَالَكُمْ وَأَعْرَاضَكُمْ كَحُرْمَةِ يَوْمِكُمْ هَذَا ، فِي شَهْرِكُمْ هَذَا، فِي بَلَدِكُمْ هَذَا
“Sesungguhnya Allah telah mengharamkan atas sesama kalian darah kalian (untuk ditumpakan) dan harta kalian (untuk dirampas) dan kehormatan (untuk dirosak). Sebagaimana haramnya hari ini, haramnya bulan ini dan haramnya negeri ini” (HR. Bukhari).
Berbincang Ketika Berbeza Pendapat
Kredit gambar: istockphoto.com
Ajaklah orang tua untuk berdiskusi dalam masalah-masalahmu. Allah Ta’ala berfirman:
وَشَاوِرْهُمْ فِي الْأَمْرِ
“Bermusyawarahlah dengan mereka dalam urusan-urusanmu” (QS. Al Imran: 159).
Menziarahi Ibu Bapa
Kredit gambar: Freepik
“Pernah ada seseorang pergi mengunjungi saudaranya di daerah yang lain. Lalu Allah pun mengutus Malaikat kepadanya di tengah perjalanannya. Ketika mendatanginya, Malaikat tersebut bertanya: “engkau mahu kemana?”. Ia menjawab: “aku ingin mengunjungi saudaraku di daerah ini”. Malaikat bertanya: “apakah ada suatu keuntungan yang ingin engkau dapatkan darinya?”. Orang tadi mengatakan: “tidak ada, kecuali karena aku mencintainya karena Allah ‘Azza wa Jalla”. Maka malaikat mengatakan: “sesungguhnya aku diutus oleh Allah kepadamu untuk mengkhabarkan bahawa Allah mencintaimu sebagaimana engkau mencintai saudaramu kerana-Nya“ (HR Muslim no.2567).
Menziarahi kubur mereka & sering-sering doakan mereka
Rasulullah Shallallahu’alaihi Wasallam bersabda:
كنت نهيتكم عن زيارة القبور ألا فزوروها فإنها ترق القلب ، وتدمع العين ، وتذكر الآخرة ، ولا تقولوا هجرا
“Dulu aku pernah melarang kalian untuk berziarah-kubur. Namun sekarang ketahuilah, hendaknya kalian berziarah kubur. Karena ia dapat melembutkan hati, membuat air mata berlinang, dan mengingatkan kalian akan akhirat namun jangan kalian mengatakan perkataan yang tidak layak (qaulul hujr), ketika berziarah” (HR. Al Haakim no.1393, dishahihkan Al Albani dalam Shahih Al Jaami’, 7584)
Allah mengangkat darjat ibu bapa di dunia. Tiada apa yang dapat menghubungkan anak dan ibu bapa setelah berpisah alam dunia dan akhirat melainkan doa.

Sementara ibu bapa kita masih hidup, baiklah jika kita manfaatkan peluang ini dengan berbakti dan berbakti kepada mereka. Contohnya, mengajarkan agama yang benar, memelihara maruah keluarga serta berbincang ketika berbeza pendapat.
Kita tidak akan pernah tahu bagaimana Allah menentukan nasib ibu bapa di akhirat. Tapi harapnya agar ibu bapa kita dimasukan ke syurga melalui doa-doa yang kita bacakan untuk mereka.
Semoga Allah menerima usaha mereka membesarkan anak-anak. Sesungguhnya, menjadi ibu bapa ialah pekerjaan yang paling lama tempohnya.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Resepi Ayam Goreng KFC Guna Tepung Gandum (99% Sama!)

‘Kriuk, Kriuk, Kriuk’
Bunyi yang selalu kita dengar di iklan-iklan ayam goreng. Bunyi kerangupannya pun dah menggiurkan, apatah lagi rasanya.
Kulit ayam yang rangup, isinya yang lembut. Tambahan pula, rasanya yang lengkap dengan rempah ratus.
Jadi, kali ini Mama Siti bawakan khas kepada Mama resepi ayam goreng ala KFC daripada Che Nom. Istimewanya resepi dari beliau ialah langkah penyediaannya diajarkan satu persatu. Selain itu, Che Nom selalu berkongsi tips tambahan agar resepi yang dikongsikan menjadi sama macam beliau hasilkan.
Ayuh, tanpa membuang masa. Mama Siti kongsikan resepi ayam goreng KFC oleh Che Nom.
Resepi Ayam Goreng KFC

Kredit gambar: Freepik
Resepi oleh: Che Nom
Bahan Utama
Ayam
Bahan-Bahan Perapan
1 ekor ayam 2 ulas bawang putih½ inci halia1 sudu besar serbuk ketumbar½ sudu kecil serbuk lada hitam1 sudu kecil serbuk kari1 sudu kecil serbuk paprika½ sudu besar serbuk perasa½ sudu kecil garam½ sudu kecil serbuk lada putih½ cawan air
Bahan-Bahan Salutan
3 ½ cawan tepung gandum1 cawan tepung jagung1 sudu besar serbuk kari1 sudu besar serbuk cili1 sudu kecil garam halus1 sudu besar serbuk perasa1 sudu kecil serbuk lada hitam1 sudu kecil serbuk lada putih1 sudu besar serbuk ketumbar1 sudu kecil serbuk soda bikarbonat
Cara Perapan
Perapkan ayam terlebih dahulu. Caranya adalah dengan parutkan bawang putih dan bawang putih. Seterusnya, masukkan serbuk ketumbar, serbuk lada hitam, serbuk kari daging, serbuk lada sulah, serbuk lada putih dan serbuk cili.Kemudian, masukkan sedikit gula dan garam untuk memberikan rasa kepada ayam serta bertujuan untuk melembutkan isi ayam. Akhir sekali masukkan sedikit air. Tujuannya supaya semua bahan dapat disalut sempurna dan membantu melembabkan ayam ketika menggoreng.
Cara Salutan Ayam
Letakkan tepung gandum dalam bekas beserta sedikit tepung jagung. Kemudian, tambah serbuk kari, serbuk cili, garam, serbuk perasa, serbuk lada hitam, serbuk lada putih, serbuk ketumbar dan serbuk soda bikarbonat.Selepas itu, kacaukan hingga semuanya tercampur rata.Tibalah masa untuk kita masukkan ayam ke dalam tepung dalam 3 hingga 4 ketul sahaja.Celupkan ayam dalam air dengan menggunakan penyaring. Mama hanya perlu celupkan sekali sahaja. Kemudian angkat dan salutkan sekali lagi ke dalam tepung tadi.Langkah yang seterusnya ini sangat penting ya. Mama perlu tapis tepung salutan untuk mengeluarkan tepung yang berketul.Selepas itu, barulah kita boleh salutkan tepung dengan ayam yang lain.
Cara Menggoreng
Sediakan minyak yang banyak supaya ayam tenggelam ketika digoreng.Sebaiknya, gunakan periuk yang tebal. Tujuannya supaya ayam tenggelelam dan agar ayam tidak cepat hangus. Goreng hingga warna ayam menjadi keperanganSekarang kita sudah boleh angkat ayam dari periuk. Rehatkan sebentar untuk membuang lebihan minyak dan ayam goreng KFC kita sedia untuk dihidangkan.
Tips Menyediakan Resepi Ayam Goreng KFC
Cara dapatkan perapan yang meresap dengan pantas ialah dengan menutup bekas berisi ayam dengan plastik dan tinggalkan dalam peti sejuk semalaman.Hiriskan sedikit peha ayam supaya bahagian dalamnya masak sempurna.Tapiskan ayam dengan alas yang berjaring untuk memberi pengudaraan di bahagian bawah ayam. Jika tidak ayam akan menjadi lembik di bahagian bawah.
Nak buat ayam goreng KFC perlu banyakkan serbuk herba. Contohnya serbuk lada hitam, serbuk lada putih, serbuk ketumbar dan serbuk kari.
Rupanya itulah rahsia nak dapatkan ayam goreng rasa macam dekat restoran KFC. Che Nom juga kongsikan banyak tips dapatkan tekstur ayam yang rangup dan isi yang masak sempurna.
Kalau bagi ayam goreng dekat kanak-kanak, mereka pasti sangat sukakannya. Namun bagaimana pula dengan mak dan ayah kita?
Mungkin mereka teringin nak makan masakan kampung macam orang dulu-dulu masak. Jangan risau sebab Mama Siti dah tulis siap-siap resepi masakan kampung yang bikin nostalgia.

Mama juga boleh cuba pelbagai resepi lain dengan klik SINI!


9 Cara Betul Susun Baju Dalam Almari. Barulah Kemas & Teratur

Boleh stress bila tengok almari baju bersepah. Itu belum lagi cari barang tak jumpa. Ke mana seluar tidur, kemana baju kerja.
Itulah kesannya kalau kita tak tahu cara nak susun baju dalam almari. Tapi dalam artikel kali ini, Mama Siti kongsikan cara susun baju dalam almari supaya sentiasa kemas dan tak perlu lipat selalu.
Teknik yang Mama Siti kongsikan termasuklah cara menggantung, cara lipat, pembahagi almari dan kaedah Marie Kondo. Mari kita tengok lebih lanjut cara susun baju dalam almari.
9 Cara Susun Baju Dalam Almari
#1 Asingkan Jenis Pakaian

Kredit gambar: Semuanyajdt.com
Kalau kita asingkan pakaian ikut kategori sekaligus kita jimatkan tenaga dan masa ketika ingin menggunakannya nanti.
Pakaian dalam, baju tidur, baju kerja dan baju di rumah hendaklah diletakkan di satu bahagian tertentu. Kesemua baju dalam kategori yang sama dikumpulkan agar almari kita kemas.
Selain itu, kaedah ini mengelakkan kehilangan baju disebabkan tempat letaknya yang tidak tetap.
#2 Guna Penggantung (Hanger)
Kredit gambar: Aliexpress
Kaedah ini adalah yang paling terbaik dalam menjimatkan masa serta tidak mengambil banyak ruang.
Berbanding menggunakan rekaan hanger yang biasa, Mama gunakan jenis penyangkut baju berganda. Dalam satu hanger, boleh gantung banyak pakaian.
#3 Susun Ikut Warna (Bilik Anak)
Kredit gambar: Atome
Sekali sekala bila periksa almari baju anak-anak, meluap-luap rasa geramnya. Bukan apa, kita dah susun rapi tapi anak ambil ikut suka sahaja.
Salah satu cara nak susun pakaian anak-anak ialah menyusun ikut warna. Selain menjadi motivasi agar pakaian sentiasa dalam keadaan kemas, ia juga mendidik anak supaya sentiasa menjaga kekemasan almari pakaian mereka.
Melentur buluh, biar dari rebungnya. Cara ini mengajarkan mereka rasa tanggungjawab.
#4 Guna Bekas dan Label
Pertama kali Mama Siti tahu teknik ini adalah daripada seorang pempengaruh Tiktok, Imas Fahriaty.

  @imasfahriaty_ Yeaaaayy Unboxing ! #keranjang #rotan #aestethic #fyp #xbca #imasfahriaty #roomdecor ♬ original sound – Imasfahriaty2 – Imasfahriaty2

Beliau menggunakan tiga buah raga rotan. Kesemua baju dan seluar yang telah dilipat dimasukkan dalam raga tersebut kemudian diletakkan di dalam setiap bahagian rak.
Cara ini bukan sahaja berkesan malahan menaikkan nilai estetika dalam almari pakaian.
#5 Asing Ikut Tuan
Kredit gambar: Facebook
Istilah home engineer selayaknya mendesak kita menggunakan tenaga mental dan fizikal.
Oleh yang demikian, kita mudahkan kerja dengan mengasingkan pakaian mengikut tuan punya baju. Angkat baju dari ampaian dan terus masukkan ke dalam bakul mengikut pemilik pakaian. Kemudian sorokkan dalam almari pakaian.
Cara ini hanyalah idea kalau-kalau Mama atau Papa tak ada masa melipat baju.
#6 Kaedah Konmari
Kredit gambar: imaginehomeorganization.com
Pertama sekali, sisih.
Bahagikan pakaian kepada dua bahagian. Dilipat dan digantung. Pakaian yang dilipat adalah seperti t-shirt, sweatpants, seluar jeans dan kemeja.
Manakala pakaian yang digantung pula seperti baju berbutang. Jersi, kardigan, dress dan jubah.
Kedua, lipat.
Kredit gambar: mycozysundays.com
Marie Kondo menggunakan konsep visible atau nampak. Baju-baju yang dilipat mestilah mudah dikenal pasti dengan sekali pandang. Oleh itu cara melipat pakaian ialah secara menegak dan diletakkan dalam almari laci.
Lipat pakaian kepada segi empat sama bagi memudahkan proses penyusunan. Bakul raga dan compartment baju boleh dijadikan alat ganti sekiranya tiada almari laci.
Ketiga, susun.
Kredit gambar: extraspace.com
Setiap pakaian yang digantung dan dilipat hendaklah diletakkan mengikut kategori. Sediakan ruang khas untuk seluar, baju t-shirt dan stokin bagi menjimatkan masa mencari pakaian tersebut.
#7 Guna Cloth Organizer

  @aishmom Reply to @raisyasharingloves  satu lagi punca sakit mata mak mak, tak ikut SOP susun baju dalam almari 🤣 @sakashoppe ♬ Gadis Dan Bunga – Rahimah Rahim

Sebenarnya ada bermacam-macam jenis cloth organizer  di pasaran. Mama boleh pilih salah satu dan sesuaikan dengan saiz almari.
Hasilnya almari pakaian akan nampak lebih kemas dan teratur. Mama pun tak marah-marah lagi kalau pakaian semua tersusun rapi.
#8 Susun Ikut Kegunaan
Asingkan baju mengikut kekerapan kegunaannya. Contohnya, pakaian harian, pakaian kerja dan pakaian ke acara diletakkan di tempat berasingan.
Objektif supaya pakaian itu tidak bercampur sekaligus menjimatkan masa Mama mengambilnya apabila ingin di seterika dipakai nanti.
#9 Aturan In & Out
Kredit gambar: comparehero.my
Cara yang terakhir ini sebenarnya yang perlu dilakukan oleh semua orang. Tahukah anda cara memastikan sesuatu tempat itu kemas adalah dengan mengurangkan item di dalamnya.
Disiplinkan diri apabila ingin membeli satu pakaian baru maka satu pakaian lama harus dikeluarkan. Setelah itu pilih sama ada ingin dijadikan kain lap, di dermakan atau dijadikan kraf tangan.
Baju yang terlampau banyak bukan sahaja membuatkan almari pakaian kita kekurangan ruang malahan berkemungkinan besar menjadi rosak atau reput kerana sangat lama tidak dipakai.

Ada teknik nak susun baju dalam almari supaya kemas, jimat masa siap ada ruang tambahan lagi. Apa yang penting, Mama perlu sesuaikan dengan saiz almari dan keseuaian jenis pakaian.
Contohnya, jubah, dress, tudung berawning dan kemeja jaket seeloknya digantung manakala baju tidur, seluar dan stokin dilipat.
Di almari anak-anak pula, Mama boleh cuba cara susunan mengikut warna. Sekaligus dapat menarik minat anak-anak mengemas almari pakaian masing-masing.

Dapatkan rumah idaman Mama dengan pelbagai tips dan inspirasi dekorasi DI SINI.


Geram Dengan Kutu Beras! Tips Bantu Mama Tangani Masalah Bubuk Beras

Masalah bubuk beras ni sentiasa menghantui para Mama kan? Tidak dinafikan, bukan setiap hari kita akan masak nasi dan lama-kelamaan, beras akan naik bubuk. Beras yang mempunyai bubuk akan rasa kurang sedap, lembik dan senang je nak basi. Takkan nak buang pulak kan Mama? Rugi je. So, macam mana nak atasi masalah ini?
Dengan perkongsian Naim di Twitter, Mama boleh fahami mana datangnya bubuk ni dan dapatkan tips cara penyimpanan beras dengan elok. Mama siti pun nak tahu juga!
Jom kita baca sama-sama~
Banyaknya Kutu Beras, Nak Buat Apa Ni?
Kutu beras/Bubuk/Rice Weevil macam mana dia boleh ada dalam beras kita walaupun pack beras kita tu baru dibeli dan tak bukak pon lagi?

Kredit gambar: Twitter Naim PJ
Kutu beras atau Rice Weevil ni merupakan serangga di dalam kategori Stored Product Pest. Sumber makanan serangga ni adalah biji benih gandum, tepung dan beras.
Kredit gambar: Twitter Naim PJ
Macam mana dia boleh ada dalam beras walaupun beras tu kita baru beli? Serangga ni sebenarnya dia bertelur didalam beras tu sendiri. Dia akan jadikan sebutir beras kita tu sebagai tempat menyimpan telur dia. Caranya adalah dengan menebuk isi dalam beras tu sehingga kosong.
Kredit gambar: Twitter Naim PJ
Bila dah sampai tempoh matang serangga ni akan keluar dari beras yang jadi tempat tinggal dia kemudian dia akan meneruskan hidup dengan memakan beras yang lain. Dalam masa yang sama dia akan biakkan lagi telur dia kedalam beras yang lain.
Kredit gambar: Twitter Naim PJ
Sebab tu bila kita jarang masak cepatlah dia keluar, yang rajin masak nasi tu binatang ni tak sempat keluar sebab kita dah masak beras yang ada telur dia tu sekali jadi nasi dapat lah extra protein tapi takde masalah pun kalau termakan telur kutu beras ni.
Cuma kalau beras yang ada masalah kutu ni beras dia cepat hancur, kalau dimasak nasik tu jadi tak tahan lama dan cepat basi sebab dah contaminated.
Macam mana nak keluarkan serangga ini?
Serangga ni dia sangat sensitif dengan suhu. Paling mudah jemur je tengah panas bawah matahari dalam 15-20 minit. Nanti kutu tu keluar sendiri dari beras. Pasti kan beras tu kita tebar atas talam ya, mudah sikit dia nak lari.
Macam mana pulak cara nak prevent kutu beras ni?
Letak daun Bay Leaves – Daun bay leaves boleh jadi repellent pada kutu beras sebab bau yang dihasilkan.Lada hitam – Biji lada hitam is highly toxic pada serangga ni. Tabur je sikit dalam bekas beras tu.Vacuum Pack – Simpan beras dalam vacuum pack boleh menggelakkan dari telur kutu beras menetas.Simpan beras dalam freezer – yang ni jarang la orang buat, tapi still berkesan sebab kutu beras sensitif juga dengan suhu sejuk. So dia tak boleh nak hidup lah.
Selalu kutu beras ni menjadi masalah untuk para Mama tapi tak tahu pun solusi yang sesuai untuk tanganinya. Sekarang kita dah tahu, boleh kita amalkan!
Memang tak bahaya untuk kesihatan kita tapi beras pulak cepat hancur, tak sedap dan basi. Tak sedap la nak makan dan hidang dekat orang.
Kredit: Naim PJ

Dapatkan tips hal-hal dapur yang berguna DI SINI.


Panduan Cara Amalkan Doa Sembuh Penyakit Yang Tepat

Apabila kita jatuh sakit, selain merawat penyakit tersebut dengan ubat-ubatan dan rawatan lain selitkan juga doa sembuh penyakit kepada Allah bagi mengharapkan kesembuhan. Penyakit merupakan salah satu ujian yang diberikan oleh Allah dan ia perlu dilalui oleh setiap hamba-Nya dengan penuh keimanan dan kesabaran.
Namun begitu, di saat diuji dengan kesakitan masih ramai yang mengeluh dan tidak tahan untuk melalui ujian yang diberikan ini. Perbuatan tersebut sebenarnya tidak dibenarkan dalam Islam.

Menurut Jabir bin Abillah, katanya:
“Bahawasanya Rasulullah S.A.W datang berkunjung ke rumah Ummu Saib atau Ummu Musayyab, maka beliau bertanya, “Sakit apa kamu sampai menggigil begitu?”
Ummu Saib menjawab, “Demam! Yang Allah S.W.T tidak memberi berkah kepadanya“.
Nabi S.A.W bersabda:
“Janganlah kamu menyalahkan penyakit kerana penyakit itu dapat menghilangkan kesalahan (dosa-dosa) anak Adam, seperti tungku api menghilangkan kotoran-kotoran basi“.
(Hadis riwayat Muslim)
Segala kesakitan itu walau berat untuk laluinya, tapi terhimpun seribu hikmah yang berpanjangan. Sakit juga dapat menghindarkan diri kita daripada seksaan api neraka.
Rasulullah S.A.W bersabda:
“Sakit demam itu menjauhkan setiap orang mukmin dan api neraka“.
(Hadis riwayat al-Bazzar)
Terdapat juga dalil-dalil lain yang menyatakan bahawa Allah S.W.T akan menurunkan penawar bagi setiap penyakit yang diturunkan.
Daripada Abu Hurairah r.a bahawa Nabi Muhammad S.A.W bersabda:
مَا أَنْزَلَ اللَّهُ دَاءً إِلَّا أَنْزَلَ لَهُ شِفَاءً
Maksudnya:
“Allah tidak menurunkan sesuatu penyakit melainkan diturunkan bersamanya penawar.”
(Hadis riwayat al-Bukhari 5678)
Daripada Anas bin Malik r.a, bahawa Nabi Muhammad S.A.W:
إِنَّ اللهَ حَيْثُ خَلَقَ الدَّاءَ، خَلَقَ الدَّوَاءَ، فَتَدَاوَوْا
Maksudnya:
“Sesungguhnya Allah ketika menciptakan penyakit, diciptakan juga penawar. Maka berubatlah kamu.”
(Hadis riwayat Ahmad 12596, Syeikh Syu’aib al-Arna’outh meniali hadis sebagai sahih li ghairihi)
Pilihan Doa Sembuh Penyakit Yang Boleh Diamalkan
Kredit gambar: muslim.sg
#1. Doa Untuk Kesembuhan Orang Sakit
Nabi Muhammad S.A.W mengajarkan kepada umatnya saat ada sahabat yang jatuh sakit, sentiasalah menjenguknya. Rasulullah S.A.W juga selalu membacakan doa untuk kesembuhan orang sakit. Tujuannya agar Allah SWT segera mengangkat penyakitnya serta memberikan kesembuhan pada orang sakit tersebut.
Salah satu doa untuk kesembuhan orang sakit yang dipanjatkan oleh Rasulullah S.A.W, sebagaimana yang diriwayatkan dalam hadis Bukhari dan Muslim dari Aisyah r.a:
اللَّهُمَّ رَبَّ النَّاسِ أَذْهِبِ الْبَأْسَ اشْفِ أَنْتَ الشَّافِي لَا شَافِيَ إلَّا أَنْتَ شِفَاءً لَا يُغَادِرُ سَقْمًا
Allahumma rabban nasi, adzhibil ba’sa. Isyfi. Antas syafi. La syafiya illa anta syifa’an la yughadiru saqaman
Maksudnya:
“Tuhanku, Tuhan manusia, hilangkanlah penyakit. Berikanlah kesembuhan karena Kau adalah penyembuh. Tiada yang dapat menyembuhkan penyakit kecuali Kau dengan kesembuhan yang tidak menyisakan rasa nyeri.”
#2. Doa untuk Diampuni Dosa-Dosanya
Selain doa untuk kesembuhan orang sakit, Rasulullah S.A.W juga kerap menyebut nama orang sakit saat membaca doa. Seperti saat Rasulullah S.A.W menjenguk Sa’ad bin Abi Waqqasah, Nabi Muhammad S.A.W pun menyebut nama Sa’ad saat sedang berdoa.
Kita juga boleh mengamalkannya dengan menggantikan nama Sa’ad dengan nama orang yang ingin kita doakan. Nabi Muhammad S.A.W berdoa:
اللَّهُمَّ اشْفِ سَعْدًا، اللَّهُمَّ اشْفِ سَعْدًا، اللَّهُمَّ اشْفِ سَعْدًا
Allahummasyfi Sa‘dan. Allahummasyfi Sa‘dan. Allahummasyfi Sa‘dan
Maksudnya:
“Tuhanku, sembuhkan Sa‘ad. Tuhanku, sembuhkan Sa‘ad. Tuhanku, sembuhkan Sa‘ad.”
#3. Doa Untuk Orang Sakit Saat Ruqyah
Terdapat juga doa lain yang turut dipanjatkan oleh Nabi Muhammad S.A.W, khususnya saat sedang meruqyah salah seorang sahabat. Bagi anda yang belum mengetahui, Ruqyah merupakan sebuah proses penyembuhan melalui ayat-ayat Al-Quran.
Berikut doa untuk orang sakit yang dipanjatkan oleh Rasulullah S.A.W:
امْسَحِ الْبَأْسَ رَبَّ النَّاسِ بِيَدِك الشِّفَاءُ لَا كَاشِفَ لَهُ إلَّا أَنْتَ
Imsahil ba’sa rabban nasi. Bi yadikas syifa’u. La kasyifa lahu illa anta.
Maksudnya:
“Tuhan manusia, sapulah penyakit ini. Di tangan-Mu lah kesembuhan itu. Tidak ada yang dapat mengangkatnya kecuali Kau“.
Kredit gambar: mwa.org.au
#4. Doa untuk Angkat Penyakit
Abu Dawud dan At-Tirmidzi juga meriwayatkan bahawa Nabi Muhammad S.A.W menganjurkan untuk membaca doa berikut di hadapan orang sakit sebanyak 7 kali bacaan. Dengan bacaan doa ini, semoga Allah S.W.T segera mengangkat penyakit yang telah dihidapi oleh orang tersebut.
Berikut doa yang di anjurkan untuk di baca oleh Rasulullah S.A.W:
أَسْأَلُ اللهَ العَظِيْمَ رَبَ العَرْشِ العَظِيْمِ أَنْ يَشْفِيَكَ
As’alullāhal azhima rabbal ‘arsyil ‘azhimi an yassfiyaka.
Maksudnya:
“Aku memohon kepada Allah yang agung, Tuhan arasy yang megah agar menyembuhkanmu“.
#5. Doa Untuk Orang Sakit Diberi Perlindungan
Ketika menjenguk orang yang sedang sakit, selain membaca doa untuk kesembuhan, kita juga boleh membaca doa pengampunan dosa. Bukan itu sahaja, anda juga boleh membaca doa agar diberi perlindungan oleh Allah S.W.T.
Rasulullah S.A.W ketika menjenguk sahabat Salman Al-Farisi r.a adalah sebagai berikut:
شَفَى اللهُ سَقَمَكَ، وَغَفَرَ ذَنْبَكَ، وَعَافَاكَ فِي دِيْنِكَ وَجِسْمِكَ إِلَى مُدَّةِ أَجَلِكَ
Syafakallahu saqamaka, wa ghafara dzanbaka, wa ‘afāka fī dīnika wa jismika ila muddati ajalika
Maksudnya:
“Wahai (sebut nama orang yang sakit), semoga Allah menyembuhkanmu, mengampuni dosamu, dan mengafiatkanmu dalam hal agama serta fizikalmu sepanjang usia“.
Sebagai seorang hamba yang bertakwa sentiasalah sabar menghadapi segala ujian yang telah ditetapkan oleh Allah S.W.T kerana melaluinya terselit hikmah yang akan memberi manfaat di masa hadapan mahu pun di waktu tersebut. Seperti sabda Rasulullah S.A.W:
“Sungguh semua urusannya merupakan kebaikan, dan hal ini tidak terjadi kecuali bagi orang mukmin. Jika ia mendapat kegembiraan, maka dia bersyukur dan itu merupakan kebaikan baginya, dan jika mendapat kesusahan, maka dia bersabar dan ini merupakan kebaikan baginya“.
(Hadis riwayat Muslim)

Selain mengamalkan doa sembuh penyakit ini, anda digalakkan juga untuk memperbanyakkan doa taubat kepada Allah S.W.T. Anda boleh merujuk cara bacaannya di SINI!
Semoga perkongsian ini memberi pelbagai manfaat!

Tingkatkan amal ibadah lain dengan panduan dan bacaan yang betul seperti dikongsikan DI SINI.


15 Cara Melebatkan Rambut Dengan Petua Berkesan Dari Zaman Nenek Moyang Kita

Rambut ialah mahkota wanita. Mana mungkin kita mengabaikannya bahkan ianya termasuk dalam rawatan penting selepas penjagaan wajah.
Kita akan risau apabila rambut mulai menipis disebabkan keguguran rambut. Jadi, kita mula mencari tahu apa yang perlu dilakukan untuk mengatasi masalah tersebut.
Bagi Mama yang masih keliru tentang cara paling berkesan untuk melebatkan rambut, mari Mama Siti kongsikan.
Kali ini Mama Siti senaraikan 15 cara melebatkan rambut bermula dengan cara penjagaan, urutan hinggalah pemakanan.
15 Cara Melebatkan Rambut Yang Berkesan
#1 Rutin Mencuci Rambut

Kredit gambar: Shape
Masalah keguguran rambut berkait rapat dengan kekerapan seseorang mencuci rambutnya. Ingat ya Mama, kita tak perlu basuh rambut setiap hari. Pendedahan berlebihan terhadap bahan kimia dalam syampu kurang baik untuk kesihatan rambut.
Oleh itu, jarakkan tempoh syampu rambut kira-kira dua hingga tiga hari seminggu. Selain itu, gunakan syampu anti gugur dan akhir sekali, cuci rambut dengan pergerakan lembut.
#2 Elak SIkat Rambut Basah
Kredit gambar: Celebrities.id
Elakkan sikat rambut yang masih basah. Perbuatan menyikat rambut selepas mandi mengganggu kadar hidrasi rambut. Ya, rambut memerlukan air supaya ia kekal sihat.
Mesti ada Mama yang rasa “tak selesa lah Mama Siti, rambut berselirat, nanti kusut macam mana”
Ha, caranya ialah semasa mencuci rambut, Mama urutkan rambut dan sekali sekala luruskan rambut yang berpintal.
#3 Cara Melebatkan Rambut Dengan Melindungi Kepala
Kredit gambar: Pngtree
Faktor persekitaran juga menyumbang kepada kesihatan rambut. Kalau nak rambut sihat dan lebat, Mama kena ikut tips macam dekat bawah ni tau.
Pakai topi ketika berada di bawah panas matahariDi kawasan dengan pencemaran udara yang tinggi, gunakan selendang atau apa-apa penutup kepalaSemasa berenang, pakai topi renang agar air tidak terdedah klorin
#4 Minyak Pati
Kredit gambar: IndiaMART
Minyak pati mampu melebatkan rambut dengan cara meningkatkan bilangan folikel. Ia sekaligus memberikan kesan voluminous atau ketebalan rambut.
Antara minyak pati yang boleh diaplikasikan ialah Rosemary, Thyme, Cedarwood, Lavender dan Peppermint.
Kesannya, rambut gugur semakin berkurangan dan pertumbuhan rambut semakin meningkat. Tambahan pula, penggunaan minyak pati hanya memberikan sedikit sahaja kesan sampingan berbanding dengan minoxidil.
#5 Aloe Vera
Kredit gambar: Treehugger
Aloe vera memang kaya dengan vitamin dan mineral yang bermanfaat untuk kesihatan seseorang. Vitamin C, E dan A, asid folik dan vitamin B12 menggalakkan pertumbuhan rambut.
Cara untuk melebatkan rambut paling praktikal bagi Mama Siti. Sebabnya, kosnya tercapai oleh kebanyakan individu dan senang untuk diaplikasikan.
Caranya adalah dengan;
Oleskan gel aloe vera ke kulit kepalaTunggu selama 30 minitKemudian, bilaskan dengan air bersih
#6 Cara Melebatkan Rambut Dengan Santan
Kredit gamar: Kumparan
Tahukah anda santan merupakan bahan tambahan di dalam beberapa jenis syampu dan condisioner di pasaran. Jangan tak sangka, kita pun boleh DIY masker santan sendiri di rumah tau.
Caranya ialah dengan;
Panaskan santan di dalam periuk hingga menjadi sedikit hangatLetakkan di kulit kepala dan urut untuk kira-kira 15 minitTutup rambut dengan tuala atau shower cap dan tunggu sehingga 45 minitKemudian bilaskan dan bersihkan rambut dengan syampu
Untuk kesan yang lebih ketara, Mama lakukan secara rutin sekurang-kurangnya seminggu sekali.
#7 Campuran Santan + Aloe Vera

One of my staff ada share satu tips untuk lebatkan rambut yang dia amalkan which is guna guna santan dan aloe vera. pic.twitter.com/ZmcISCSDjC— Hunain Kebulor (@Hunain_) December 26, 2019

Kalau nak lagi ‘power’, Mama gabungkan santan dan aloe vera sekali gus. Caranya begini;
Campurkan aloe vera dengan santan. Sukatannya pula tak perlu tepat pun, hanya ‘agak-agak’ ikut rasa Mama sahajaLumurkan di keseluruh rambut termasuk kulit kepala sekali tau. Waktu mengaplikasikannya ialah sebelum atau selepas syampu rambut. Biarkan selama 20 minit dan bilaskan dengan air bersih.
#8 Minyak Kelapa Dara
Kredit gambar: Islam Itu Indah
Khasiat minyak kelapa dara untuk rambut ialah melembabkan kulit kepala dari akar, melindungi protein dan melindungi rambut dari cuaca persekitaran.
Mama kena lakukan secara konsisten agar rambut cepat lebat. Pertama, tuangkan sedikit minyak kelapa dara ke tapak tangan.
Seterusnya, pastikan mintak kelapa dara meliputi semua bahagian rambut Mama termasuklah kulit kepala. Tujuannya supaya akar rambut mempercepat proses melebatkan rambut Mama.
Langkah ketiga pula ada dua pilihan. Mama boleh pilih samada nak biarkan sahaja rambut dengan minyak kelapa dara atau bilas rambut dengan air bersih.
#9 Cara Melebatkan Rambut Dengan Minyak Zaitun
Kredit gambar: Berkat Madinah Online
Disebabkan kandungannya kaya dengan Omega 3 maka ia memberikan kelebihan melebatkan rambut dan merawat masalah kelemumur.
Ikuti langkah rawatan ini untuk agar rambut Mama lebih tebal.
Panaskan minyak zantun hingga 36Seperti biasa, urutkan rambut Mama dengan lembutKemudian tunggu 30 hingga 45 minitBilas dengan syampu atau biarkan semalaman
#10 Gadget – Suhu Rendah
Kredit gambar: Philips Indonesia
Ketika menggunakan alat rias rambut, gunakan suhu yang paling rendah. Haba panas melemahkan dan merosakkan helaian rambut.
Satu lago tips dari Mama Siti, ketika mengeringkan rambut perahkan sahaja air berlebihan yang ada di rambut. Kemudian, balutkan dengan tuala kering.
Walaupun ia mengambil lebih banyak masa, tetapi cara sangat baik demi melebatkan rambut Mama.
#11 Cara Melebatkan Rambut Dengan Biotin
Kredit gambar: Voiceoftrans.com
Salah satu dari kumpulan vitamin B kompleks. Biotin menukarkan makanan kepada tenaga serta menggalakkan pertumbuhan rambut.
Setiap hari, manusia memerlukan 30-100 mcg biotin supaya metabolisme berada dalam keadaan optimum. Oleh itu, kita perlu memperbanyakkan sumber biotin seperti kuning telur, pisang, kobis bunga, cendawan dan kekacang.
Kacang dengan sumber biotin
Kacang soyaKacang tanahKacang badamKacang walnut
#12 Daun Bunga Raya
Kredit gambar: Vedix
Seterusnya, cara untuk kita melebatkan rambut ialah dengan memanfaatkan daun dan bunga raya. Buat Mama yang ada menanam daun bunga raya jangan sia-siakan cara yang satu ini ya.
Cara-caranya ialah;
Tumbuk daun dan bunga raya hingga mengeluarkan lendirCampurkan lendir dengan satu biji telur ayam dan satu sudu maduGaul rata hingga menjadi pesOleskan di rambut dan balut dengan tualaTunggu selama 10 minit kemudian bilas dengan air bersih.
#13 Asid Lemak Omega 3

Amalkan makan makanan bersumberkan ikan dan kacang. Contohnya, ikan salmon, sardin, ikan kembung, flax seed dan walnut.
Banyakkan makan ikan sama ada dijadikan lauk atau sebagai makanan tambahan atau suplemen dalam bentuk pil.
#14 Minoxidil
Kredit gambar: Hims
Minoxidil ialah bahan kimia untuk mengurangkan keguguran rambut. Apabila rambut semakin kuat, rambut pun jadi semakin lebat kan.
Bahan ini diaplikasi dengan mengoleskannya pada keseluruhan rambut termasuk kulit kepala.
Namun begitu, minoxidil ada kesan sampingan kepada orang tertentu terutamanya yang mempunyai alahan.
#15 Pengurusan Tekanan
Kredit gambar: University Health News
Pertumbuhan folikel rambut dipengaruhi oleh keadaan emosi seseorang. Stres berupaya mengakibatkan keguguran rambut sekaligus menipiskan rambut.
Justeru, Mama boleh amalkan meditasi, latihan pernafasan, bersenam dan tidur yang secukupnya.

Sekarang, kita dah tahu 15 cara nak lebatkan rambut. Bila rambut tebal barulah seronok nak gayakan dengan macam-macam styling kan.
Nak rambut lebat dan tebal, kita perlu jaga pemakanan, perhatian cara cucian dan pengeringan rambut. Kalau ada cara yang tak sesuai, Mama boleh cuba cara yang lain kan.
Paling penting, Mama kena sabar sepanjang merawat rambut. Jangan lupa untuk lakukan secara rutin ya untuk kesan yang efektif.

Ikuti pelbagai tips penjagaan muka dan petua kecantikan yang lain khas untuk Mama DI SINI.


“Anak Demam Boleh Mandi Air Sejuk Ke Doktor?” Pakar Jelaskan Cara Rawat Demam Kanak-Kanak

Menjadi satu norma untuk ibu bapa untuk memandikan anak yang demam dengan suhu yang tinggi, dengan air sejuk. Katanya untuk turunkan suhu badan mereka yang mencanak. Hmm, boleh ke sebenarnya?
Apa reaksi Mama jika Mama Siti bagitahu, mereka sebenarnya tidak boleh dimandikan dengan air sejuk! Mama Siti faham, mungkin Mama dan Papa belum pernah menjaga anak yang sakit dan ini kali pertama Mama laluinya.
Ikuti perkongsian daripada Dr Abdul Rahim tentang bahayanya mandikan anak dengan air sejuk sewaktu mereka demam. Tambahan pula, terdapat juga pantang larang yang harus Mama take note semasa penjagaan si manja!
Mari kita baca dengan lebih lanjut~
Jangan Mandikan Anak Demam Dengan Air Sejuk

Mungkin masih ramai lagi ibu bapa belum tahu bagaimana penjagaan bayi ketika dia dalam keadaan demam. Apabila anak demam ibu bapa harus berhati-hati menjaga baik dari segi pemakanannya serta mandian anak itu sendiri.
Jika kita tersilap langkah, berkemungkinan demam anak berkenaan mungkin akan melarat dan keadaan ini pastinya membimbangkan ibu bapa. Sebelum perkara yang tidak diingin berlaku, langkah wajar perlu diambil seperti yang disarankan doktor ini.
“Doktor, boleh tak anak saya dimandikan ketika dia demam?”
Dr Abdul Rahim juga menjelaskan,
Soalan di atas seringkali di soal oleh pesakit saya ketika saya merawat mereka di klinik saya.Saya bertanggungjawab memberikan penjelasan seperti di bawah supaya semua ibu bapa tahu bagaimana untuk menjaga anak ketika mereka demam.Jangan terpengaruh dengan orang sekeliling tetapi saya berharap anda bertindak dengan ilmu dan amalkan dengan cara yang betul, Ok?
1. Apa Itu Demam?
Demam adalah naiknya suhu badan dari suhu normal 36-37.5 Celcius, iaitu lebih 37.5 °C.Demam sebagai pertahanan badan si bayi jika ada serangan bakteria atau virus.Ketika ini suhu badan naik automatik sebab si comel sedang bergusti sendiri melawan infeksi itu.Itulah kita sebagai ibu bapa relax sajalah jika bayi itu tetap aktif bermain, minum & makan.Tak perlu berikan pada dia ubat penurun panas. Biarkan saja tubuhnya bekerja secara alami.
2. Senaraikan Cara Menurunkan Suhu Badan Ketika Demam

Cara A:
Gunakan kain tuala kecil dibasahkan dengan air panas suam (Tepid Sponging) lalu diletak di dahi, perut, leher, ketiak & celah paha.Air hangat suam ini membantu pembuluh darah di kulit mengembang lalu membuka pori-pori dan memudahkan mengeluarkan panas dari dalam tubuh.
Cara B:Menjadi kesilapan anda jika,
Selalu menggunakan air sejuk, ais, atau ketulan ais.Hal ini akan menyebabkan peningkatan lagi suhu badan bukannya menurunkan suhu badan.Air sejuk atau dingin akan menyebabkan pembuluh darah di kulit akan mengecut sehingga panas yang dibawa darah ke bahagian kulit akan terhalang.Apatah lagi apabila demam ada di kalangan ibu bapa menyuruh mandikan anak dengan air yang mempunyai ais. Kasihan pada si anak pasti dia akan lagi mengigil serta akan lagi naik demamnya.
Jika ingin membuatkan eksperimen, kita sebagai ibu bapa cuba mandi dengan air sejuk dan pijak lantai pasti akan menggeletar apatah lagi jika mandi dengan air sejuk.
Kalau periuk yang panas jika dibasuh pasti periuk itu akan berasap. Kita mesti sejukkan periuk dulu sebelum dibasuh bukan? Kalau inginkan guna air ais atau ketulan ais, dibolehkan tetapi kasihan pada si anak akan menangis kesejukan dengan tiba-tiba. Anda boleh memilih yang mana lebih sesuai untuk anda gunakan.
3. Gunakan Selimut Semasa Demam

Cuba hindari dari menyelimuti bayi anda yang demam atau memakaikan baju yang tebal seperti jaket atau pakaian ketat yang dapat meningkatkan suhu badan. Sebaiknya gunakan pakaian yang tipis dan longgar, yang dapat menyerap peluh sehingga suhu badan si comel menurun ke tahap normal.
4. Kekerapan Meminum Air
Demam memaksa badan mengeluarkan cairan lebih banyak seperti peluh dan kencing.Maka rajin-rajinlah menyusu atau berikan air yang banyak kepada bayi anda untuk elakkan dehidrasi.Lagi banyak cairan diberi maka lagi banyak cairan keluar melalui urin yang juga menolong menurunkan suhu badan yang panas.

5. Hindari Guna Air Sejuk
Jika nak dimandikan juga bayi atau kanak-kanak yang panas dibolehkan, tapi air yang digunakan harus air yang hangat suam atau air paip, bukan air sejuk ais.Dengan begitu tubuh jadi segar dan nyaman. Setelah mandi, keringkan tubuh dengan kain tuala dan terus cepat tutup badan dengan pakaian.
6. Jika Anak Masih Aktif Tak Perlu Makan ubat

Anak tak perlu makan ubat jika ia demam tapi boleh bermain atau makan minum seperti biasa.Hanya jeram jelum anggota badannya dengan air panas suam. Ubat diberikan jika suhu badannya mencapai lebih dari 38 celcius dengan gunakan kepingan gel sejuk.Sekiranya bayi atau anak anda demam berpanjangan lebih dari 2 hari dan kelihatan lesu, hilang selera makan minum, panas kejang, susah bernafas, muncul bintik merah atau biru di tangan, muntah dan cirit.
Ini tanda INFEKSI KUMAN/VIRUS yang tubuh bayi atau kanak-kanak tidak dapat melawan. Segeralah bawa ke berjumpa doktor.
Doktor akan siasat punca panas dan infeksi tersebut. Mungkin antibiotik diperlukan. Nasihat saya segera rawat demam anak anda. Elakkan dari sawan panas tarik “Febrile Fit”.
Sekarang Mama dan Papa pun dah tahu macam mana nak jaga anak-anak yang demam. Menjaga orang sakit seperti kanak-kanak, semestinya berbeza dengan menjaga orang yang dewasa.
Terdapat pelbagai langkah berjaga-jaga yang harus Mama take note semasa penjagaan mereka. Mujurlah ada perkongsian daripada Dr Abdul Rahim.
Ingat Mama, sentiasa pantau keadaan dan juga suhu mereka. Semoga bermanfaat ya Mama.
Kredit: Dr Abdul Rahim

Mama cari info kesihatan untuk anak-anak? Klik di SINI sekarang!


Sawan Tangis Lebih Daripada Sekadar Menangis Tanpa Henti! Ini Yang Mama Perlu Take Note

Cukup meresahkan hati apabila si manja mengalami sawan tangis dan bagi Mama yang perlu menghadapinya, pasti akan lebih sedih, penat dan stres tatkala si anak berteriak kuat sepanjang masa.
Lebih sedih rasa hati apabila melihat si manja teresak-esak menangis sehingga muka menjadi biru dan kelelahan. Apa yang perlu di buat? Dan apakah sawan tangis dan punca ianya terjadi?
Pelbagai persoalan mula menjengah fikiran yang memang sudah keletihan memikirkan bagaimana cara untuk tangani masalah ini. Sebelum kami kongsikan cara atau petua yang boleh Mama cuba untuk merawatnya, ketahui dahulu apa itu sawan tangis.
Apa Itu Sawan Tangis?
Untuk pengetahuan Mama, jika bayi menangis melebihi purata 3 jam sehari itu menunjukkan bahawa bayi tersebut berkemungkinan terkena sawan tangis atau dipanggil infantile colic.
Sawan tangis merupakan keadaan di mana bayi menangis lebih dari tiga jam dalam masa seminggu atau lebih. Ianya sering terjadi kepada satu hingga dua daripada lima bayi yang dilahirkan di mana-mana tempat.
Kebiasaannya, bayi akan mula menangis secara berlebihan menjelang waktu petang dan malam. Namun begitu, ia juga boleh terjadi pada bila-bila masa sahaja serta sukar dijangka.
Sawan tangis akan mula berlaku ketika bayi berumur dua minggu dan akan menjadi lebih teruk apabila memasuki usia enam minggu dan mengambil masa sehingga tiga atau empat bulan untuk berhenti.
Tetapi terdapat juga kes di mana ia berlarutan sehingga bayi berusia enam bulan atau lebih.
Tanda-tanda Sawan Tangis

Berikut merupakan tanda-tanda bayi anda sedang mengalami sawan tangis iaitu:
Tangan menggengam eratKaki mengerekotBadan berpeluh-peluhMuka menjadi kemerah-merahanBernafas dengan lajuPerubahan warna kulit
Antara punca sawan tangis adalah:
#1. Sakit di bahagian abdomen perut
Rasa sakit di bahagian abdomen perut oleh sebab-sebab tertentu akan membuatkan bayi mula menangis dan selalunya akan berlarutan lebih dari tiga jam atau berhenti disebabkan keletihan.
#2. Ketidakselesaan
Ketidakselesaan yang berlaku akibat pampers sudah penuh, tidur yang terganggu, suhu panas dan sebagainya mampu membuat bayi meragam lalu menangis.
#3. Gangguan makhluk halus
Dalam Islam, bayi yang baru lahir dapat melihat jin yang dinamakan sebagai Ummu Sibyan. Tugas Ummu Sibyan ini adalah mengganggu bayi yang baru lahir, anak-anak kecil yang berumur dua tahun ke bawah serta wanita hamil.
Jika bayi anda menangis terutama waktu maghrib dan tengah malam, kerapkanlah melazimi bacaan ayat suci Al-Quran, doa dan merukyah bayi serta rumah Mama.
#4. Masalah penghadaman
Masalah susu atau makanan yang tidak dihadam juga merupakan antara faktor bayi menangis.
#5. Usus sensitif/Alahan
Selain itu, alahan kepada protein yang terdapat dalam susu tepung juga menjadi faktor penyumbang.
#6. Angin dalam badan
Masalah kembung perut akan berlaku apabila bayi mengalami alahan daripada susu.
#7. Masalah interaksi
Kekurangan komunikasi antara ibu dan bayi menyebabkan mereka terasa sunyi atau bersendirian.
#8.  Bunyi bising
Bunyi bising juga boleh membuat bayi berasa terganggu dan tidak selesa.
#9. Lambat beri susu

Kadang-kadang jika diberikan susu lambat terutama susu botol juga turut membuatkan bayi mula menyebal dan meragam.
#10.  Persekitaran baru
Bayi yang baru lahir memerlukan masa untuk menerima keadaan persekitaran yang baru.
Cara-cara Mengatasinya
Terdapat beberapa langkah atau cara yang boleh dilakukan bagi mengatasi masalah ini iaitu:
Mandikan bayi pada waktu yang tetap dan memberi urutan sebelum memandikannya.Membedung bayi untuk membuatkannya berasa seperti sedang berada di dalam rahim.Usap atau tepuk bayi dengan lembut untuk tenangkannya.Sentiasa memperdengarkan bacaan ayat suci Al-Quran dan alunan zikir kepada bayi.

Sebagai ibu, Mama harus sentiasa sabar dan tenangkan diri dalam menghadapi situasi ini. Sentiasa positifkan diri dan menerima perlahan-lahan cabaran membesarkan bayi sawan tangis sambil melakukan ikhtiar untuk merawatnya.
Adalah lebih baik, jika Mama membawa bayi untuk menerima rawatan secara perubatan Islam untuk bayi pulih seperti sediakala.
Moga bermanfaat!

Dapatkan pelbagai tips dan petua pencegahan yang lain dengan klik SINI.


Klinik Mesra OKU Ada Dalam Senarai 20 Klinik Gigi Sungai Petani

Ruang yang luas, berdekatan parkir kereta dan di tingkat bawah. Sekurang-kurangnya itulah tiga perkara yang diperlukan bagi individu orang kurang upaya (OKU) fizikal jika ingin datang ke mana-mana premis perniagaan.
Dalam perkongsian kali ini, terdapat beberapa klinik pergigian yang sesuai didatangi oleh golongan OKU. Selain itu, Mama Siti mengambil kira tentang keselesaan, harga perkhidmatan serta layanan dari pihak klinik untuk diletakkan dalam senarai kali ini.
Mari kita lihat maklumat lebih terperinci bagi setiap klinik gigi di Sungai Petani yang selesa dan berbaloi ini.
Senarai 20 Klinik Gigi di Sungai Petani, Kedah
1. Klinik Pergigian Dr Syazwan

Kredit gambar: Facebook @Klinik Pergigian Dr Syazwan
Alamat: 189 Jalan Batik 2/1B, Taman Batik, 08000 Sungai Petani, Kedah
Waktu operasi:
Setiap hari: 9am-6pm
Rabu: Tutup
Hubungi: 04-446 6659 & WhatsApp
Media sosial: Facebook & Instagram
2. Klinik Pergigian Dr Azreen
Kredit gambar: drazreen.blogspot.com
Alamat: Jalan Perdana Heights 1/2, Perdana Heights, 08000 Sungai Petani, Kedah
Waktu operasi:
Isnin hingga Sabtu: 9.30am-6pm
Hubungi: 013-406 4745 & WhatsApp
Media sosial: Facebook, TikTok & Laman sesawang
3. Klinik Pergigian Dr Zenty
Kredit gambar: kedahpages.com
Alamat: 169 (Tingkat bawah), Jalan Batik 2/2, Taman Batik, 08000 Sungai Petani, Kedah
Waktu operasi:
Ahad hingga Khamis: 9.30am-6pm
Jumaat: 9.30am-2pm
Hubungi: 018-765 4169
Media sosial: Facebook & Instagram
4. Klinik Pergigian Sungai Petani (Kerajaan)

Alamat: Jalan Kapal Terbang, Kampung Teroi, 08000 Sungai Petani, Kedah
Waktu operasi:
Ahad hingga Rabu: 8am-4.45pm
Khamis: 8am-3pm
Hubungi: 04-425 5706
Media sosial: Instagram
5. Klinik Pergigian Bandar Sg. Petani (Kerajaan)

Alamat: Kampung Sungai Tongka, 08000 Sungai Petani, Kedah
Waktu operasi:
Ahad hingga Rabu: 8am-4.45pm
Khamis: 8am-3pm
Hubungi: 04-421 3333
Media sosial: –
6. Klinik Pergigian Dr Noor Dina
Kredit gambar: Facebook
Alamat: NO 4, Jalan Cindai Jaya 1, Taman Cindai Jaya, 08000 Sungai Petani, Kedah
Waktu operasi:
Setiap hari: 9am-6pm
Hubungi: 04-422 3030
Media sosial: Facebook, Instagram & TikTok
7. Klinik Pergigian Sejati
Kredit gambar: Facebook @Klinik Pergigian Sejati

Alamat: 14 (Tingkat Bawah, Jalan PPZ 1, Pusat Perniagaan Zamrud, 08000 Sungai Petani, Kedah
Waktu operasi:
Setiap hari: 9am-6pm
Hubungi: 011-5853 7078
Media sosial: Facebook
8. Klinik Pergigian Beauty Smile, Laguna Merbok
Kredit gambar: Facebook
Alamat: 6A, Tingkat, 1, Lorong BLM 1/2, Bandar Laguna Merbok, 08000 Sungai Petani, Kedah
Waktu operasi:
Setiap hari: 9am-6pm
Jumaat: 9am-7pm
Hubungi: 013-433 6191 & WhatsApp
Media sosial: Facebook & Instagram
9. Klinik Pergigian Al Husna

  @kpalhusna welcome KP AL HUSNA 🥰 ♬ original sound – Muhd Aliff – Muhammad Nur A'liff

Alamat: 29, Tingkat, 1, Jalan Ibrahim, 08000 Sungai Petani, Kedah
Waktu operasi:
Setiap hari: 9am-6pm
Hubungi: 017-445 8254 & WhatsApp
Media sosial: Facebook, Instagram & TikTok
10. Klinik Pergigian Arzleen Apandi
Kredit gambar: myhealthcare.xyz
Alamat: 1 45, Jln Tuanku Haminah 1, Taman Tuanku Haminah, 08000 Sungai Petani, Kedah
Waktu operasi:
Setiap hari: 8.30am-5.30pm
Jumaat: Tutup
Hubungi: 04-446 4857
Media sosial: Facebook & TikTok
11. Klinik Pergigian Azam
Kredit gambar: Facebook
Alamat: 101, Lorong 4, Taman Ria, 08000 Sungai Petani, Kedah
Waktu operasi:
Setiap hari: 8.30am-5.30pm
Jumaat: Tutup
Hubungi: 04-441 9969
Media sosial: TikTok, Facebook & Instagram
12. Klinik Pergigian Dr. Zati
Kredit gambar: Facebook
Alamat: 14, Jalan Ncity1/1, N-City, 08000 Sungai Petani, Kedah
Waktu operasi:
Ahad hingga Jumat: 9am-6pm
Hubungi: 017-794 9190 & WhatsApp
Media sosial: Facebook & Instagram
13. Klinik Pergigian Akasia

  @klinikpergigianakasia #klinikgigi #gigicantik ♬ Syukur Alhamdulillah – Wafiq Azizah

Alamat: No 41, Jalan PKS(A, Pusat Komersial Saujana, 08000 Sungai Petani, Kedah
Waktu operasi:
Rabu hingga Isnin: 9am-6pm
Selasa: Tutup
Hubungi: 011-1892 6256
Media sosial: Facebook, Instagram & TikTok
14. Union Dental Surgery
Kredit gambar: Facebook
Alamat: 24, Jalan Jati 1/1, Pusat Perniagaan Amanjaya, 08000 Sungai Petani, Kedah
Waktu operasi:
Isnin hingga Sabtu: 9am-6pm
Hubungi: 04-440 3186
Media sosial: Facebook & Laman sesawang
15. Klinik Pergigian Mahsuri
Kredit gambar: Google
Alamat: No 171 (Tingkat Bawah), Jalan Melati 1, Bandar Amanjaya, 08000 Sungai Petani, Kedah
Waktu operasi:
Setiap hari: 9am-9pm
Jumaat: Tutup
Hubungi: 018-669 7002
Media sosial: TikTok
16. Klinik Pergigian Sophea
Kredit gambar: Facebook @Klinik Pergigian Sophea
Alamat: C-73 Tingkat Bawah, Lorong 9, Taman Sejati Indah, 08000 Sungai Petani, Kedah
Waktu operasi:
Setiap hari: 9am-7pm
Selasa: Tutup
Hubungi: 017-667 7804 & WhatsApp
Media sosial: Facebook
17. Klinik Pergigian Smile Park
Kredit gambar: Facebook
Alamat: No.11-B, Tingkat Bawah, Lorong 14, Taman Petani Jaya, 08000 Sungai Petani, Kedah
Waktu operasi:
Setiap hari: 9am-6pm
Rabu: Tutup
Hubungi: 014-602 9881 & WhatsApp
Media sosial: Facebook
18. Klinik Pergigian Hometown
Kredit gambar: Facebook
Alamat: 34, Jalan Cempaka, 1, Persiaran Cempaka, Bandar Amanjaya, 08000 Sungai Petani, Kedah
Waktu operasi:
Ahad hingga Jumaat: 10am-7pm
Hubungi: 010-390 5300
Media sosial: Facebook & TikTok
19. Klinik Pergigian 1 Malaysia UTC Sungai Petani (Kerajaan)
Kredit gambar: helpmecovid.com
Alamat: UTC Sungai Petani, 08000 Sungai Petani, Kedah
Waktu operasi:
Sabtu hingga Khamis: 12pm-9pm
Jumaat: 2.45am-9pm
Hubungi: –
Media sosial: –
20. Klinik Pergigian Dr. Yusmina
Kredit gambar: Google
Alamat: No.11 tingkat, 1, Jalan Permatang Gedong, Taman Sejati Indah, 08000 Sungai Petani, Kedah
Waktu operasi:
Sabtu hingga Khamis: 9am-5pm
Jumaat: Tutup
Hubungi: 04-431 6410
Media sosial: –

Tiga perkara yang paling diperlukan individu OKU fizikal datang ke sesebuah klinik ialah tempat letak kereta, lokasi klinik dan ruang yang luas untuk bergerak.
Selain itu, tidak dilupakan tiga perkara penting yang selalu diperhatikan setiap kali datang ke mana-mana klinik pergigian. Contohnya keselesaan, harga perkhidmatan dan layanan dari pihak klinik.
Sebelum datang ke di mana sahaja klinik gigi di Sungai Petani ni, lebih baik Mama buat janji temu atau appointment terlebih dahulu ya bagi memudahkan pihak klinik untuk mengatur kedatangan pesakit mereka nanti.

Lihat senarai klinik gigi dan pusat perubatan di negeri lain DI SINI.


Doa Selepas Solat Sunat Subuh. Solat Rawatib Kesukaan Nabi Muhammad SAW

Pensyariatan amalan solat sunat mempunyai pelbagai manfaat kepada umat Islam. Mahu itu secara kebaikan di dunia mahupun di akhirat.
Solat sunat sebelum subuh merupakan salah satu solat rawatib yang selalu dilakukan baginda Nabi SAW. Bagi sebahagian umat Islam, ia juga dikenali dengan nama solat fajar.
Selesai menunaikan solat dua rakaat itu, ada doa yang boleh dibacakan. Sebaiknya kita tidak boleh melepaskan peluang ini. Sesungguhnya doa ialah medium penghubung seorang hamba kepada tuhannya.
Sebelum Mama Siti kongsikan doa selepas solat sunat subuh, mari kita ketahui lebih lanjut tentang solat qabliah subuh dan respon Rasulullah SAW terhadap solat itu.
Apa Itu Solat Qabliah Subuh?

Kredit gambar: UtusanTV
Solat sunat rawatib adalah merujuk kepada solat-solat sunat yang mengiringi dan mengikuti solat fardu, sama ada sebelum atau selepas solat fardu.
Solat qabliah subuh ialah solat sunat yang didirikan selepas azan dan sebelum solat fardhu subuh.
Berdasarkan gambar yang dikongsikan, solat rawatib subuh hanyalah sebelum solat fardhu subuh sebanyak dua rakaat. Tidak ada solat selepas solat fardhu subuh seperti mana solat zohor, maghrib dan isyak.
Diriwayatkan oleh Ummu Habibah R.’Anha
Rasulullah SAW bersabda:
مَا مِنْ عَبْدٍ مُسْلِمٍ يُصَلِّي لِلَّهِ كُلَّ يَوْمٍ ثِنْتَيْ عَشْرَةَ رَكْعَةً تَطَوُّعًا غَيْرَ فَرِيضَةٍ إِلاَّ بَنَى اللَّهُ لَهُ بَيْتًا فِي الْجَنَّةِ.
Maksudnya: Tidaklah seorang hamba Muslim mengerjakan solat kerana Allah SWT dalam satu hari dua belas rakaat sebagai tathawwu’ dan bukan fardhu, melainkan Allah SWT akan membangunkan untuknya sebuah rumah di syurga.
(Sahih Muslim)
Kredit gambar: Facebook
Doa Yang Boleh Dibaca Selepas Solat Sunat Subuh
Kredit gambar: Suara.com
Antara doa yang elok dibaca selepas solat sunat subuh adalah doa berikut:
Doa Selepas Solat Sunat Subuh #1
يَا حَيُّ يَا قَيُّومُ، يَا ذَا الْجَلَالِ وَالْإِكْرَامِ، أَسْأَلُكَ أَنْتَ تُحْيِيَ قَلْبِي بِنُورِ مَعْرِفَتِكَ يَا ٱللّٰهُ يَا ٱللّٰهُ يَا ٱللّٰهُ يَا أَرْحَمَ الرَّاحِمِينَ
Ya Hayyu Ya Qayyum, Ya Dzaljalaali Wal-ikraaam, As-Aluka Anta Tuhyiya Qalbi BiNuuri Ma’rifatika Ya Allahu Ya Allahu Ya Allahu Ya Arhamar-Rahimin.
Maksudnya:
Wahai yang hidup selama-lamanya, wahai yang mempunyai kebesaran dan kemurahan, aku memohon kepadaMu supaya menghidupkan hatiku dengan nur makrifatMu, ya Allah, ya Allah, ya Allah, wahai yang menghidupkan yang mati, wahai kekasih yang pengasih
(Hadis riwayat Tabrani)
Doa Selepas Solat Sunat Subuh #2

Kredit gambar: akuislam.com
‘Allahumma Robbu Jibrila Wa Israfila Wa Mika-i-la Wa Muhammadin Nabiyyi Sollallahu Alayhi Wasallam, A’uzuuBika Minan-narr’
Maksudnya:
Ya Allah, Tuhan Jibril, Israfil, Mikail dan Nabi Muhammad SAW, aku memohon perlindunganMu daripada api neraka.
Solat Kesukaan Nabi SAW
Kredit gambar: muslimahdaily.com
Baginda Nabi SAW sangat mementingkan solat sunat fajar. Ia berdasarkan sebuah hadis dari Aisyah RA, bahawa Nabi SAW bersabda:
لَمْ يَكُنِ النَّبِيُّ صَلَّى اللهُ عَلَيْهِ وَسَلَّمَ عَلَى شَيْءٍ مِنَ النَّوَافِلِ أَشَدَّ مِنْهُ تَعَاهُدًا عَلَى رَكْعَتَيِ الفَجْرِ
Maksudnya: “Tidak pernah dilihat Nabi SAW begitu mengambil berat berkaitan solat-solat sunat sebagaimana Baginda SAW mengambil berat tentang dua rakaat fajar”
(Riwayat al-Bukhari)
Tambahan lagi, kelebihan solat qabliah subuh bukan calang-calang. Segala yang berharga di dunia ini tidak ada yang boleh menandingi fadhilat dari solat sunat rawatib subuh.
Daripada Aisyah RA, bahawa Rasulullah SAW bersabda:
رَكْعَتَا الْفَجْرِ خَيْرٌ مِنَ الدُّنْيَا وَمَا فِيهَا
Maksudnya: “Dua rakaat fajar adalah lebih baik daripada dunia dan seisinya”
(Riwayat Muslim)
Kelebihan Solat Sunat Sebelum Subuh

Khusyuk Dalam Beribadah
Ada satu senario yang banyak berlaku pada umat Islam hari ini iaitu meninggalkan amalan sunat kerana ia bukan wajib.
Berbanding dengan para sahabat dahulu kala, mereka mencemburui apabila mengetahui ada di kalangan umat Islam yang banyak ibadah sunatnya.
Sangat berbeza dengan keadaan pada zaman sekarang. Ibadah sunat sering dipandang ringan dan tidak diberikan perhatian padahal ia ialah cara untuk kita menambah kekhusyukan dalam solat.
“Sesungguhnya telah berjayalah orang-orang yang beriman, iaitu orang yang khusyuk dalam solat mereka”
(Surah al-Mukminun: ayat 1-2)

Ayuh kita ambil peluang sementara masih hidup agar dapat menambah amalan-amalan sunat lebih-lebih lagi solat sunat sebelum subuh.
Satu-satunya solat rawatib yang dijadikan perbandingan dengan segala kekayaan, kesenangan dan keindahan dunia.
Setelah itu, jangan tergesa-gesa menunaikan solat subuh. Luangkan sedikit masa membaca doa selepas solat sunat subuh seperti yang Mama Siti kongsikan di atas.
Solat qabliah subuh ialah kesukaan Nabi SAW. orang-orang yang menyayangi baginda dan inginkan syafaat baginda di akhirat, perbanyakkan lah amalan sunnah seperti mana yang pernah dilakukan baginda semasa masih hidup.
Semoga sedikit demi sedikit kita berusaha melengkapkan ibadah solat fardhu dengan solat rawatib terutamanya solat sunat sebelum subuh.

Tingkatkan amal ibadah lain dengan panduan dan bacaan yang betul seperti dikongsikan DI SINI.


15 Idea Makanan Bayi 7 Bulan Yang Pasti Si Manja Suka, Mama Boleh Try!

Si manja sudah memasuki usia 7 bulan? Masa untuk terujakan hari mereka dengan pelbagai menu makanan bayi 7 bulan yang sangat menarik ini! Bagi Mama yang masih lagi tercari-cari idea mengenai menu apakah yang sesuai buat si manja tersayang, jangan risau!
Dekat bawah ini, Mama Siti telah sediakan pelbagai idea makanan yang menarik untuk Mama cuba hasil dari perkongsian oleh Puan Rosma Aiza di laman Facebook miliknya. Istimewanya setiap resepi ini cukup lengkap dengan segala nutrisi yang diperlukan untuk tumbesaran sihat si manja Mama. Jom kita lihat!
Resepi Terbaik Idea Makanan Bayi 7 Bulan
#1. Bubur Ayam Dan Sayur Campur

Kredit gambar: resipicitarasawan.blogspot.com
Bahan-bahan:
BerasAyamBaby BayamLobak MerahMirepoixChicken feet stock (stok kaki ayam)Minyak zaitun (Extra virgin olive oil)
Cara-cara masak:
Masak bubur nasi seperti biasa.Bila mendidih masukkan ayam dan lobak merah.Bila bubur hampir masak, masukkan bayam,mirepoix dan Chicken feet stock (CFS).Sejukkan bubur & kisar mengikut kesesuaian bayi.Hidangkan dan titiskan evoo (Extra virgin olive oil).
*Buah oren sebagai snek.
#2. Ikan Singgang Dan Sayur Sawi
Kredit gambar: www.oxo.com
Bahan-bahan:
BerasIkan selarBawang merahBawang putihKunyit hidupLengkuasAsam kepingSawi pak choyEvoo
Cara-cara masak:
Masak bubur nasi seperti biasa.Untuk ikan singgang – panaskan air dan masukkan bawang merah (hiris), bawang putih (ketuk), kunyit (hiris), lengkuas (ketuk) dan asam keping.Bila mendidih masukkan ikan selar.Sayur sawi stim seketika sehingga layu.Campurkan bubur + ikan singgang + sawi dan kisar mengikut kesesuaian bayi.Hidangkan dan titiskan evoo.
#3. Idea Makanan Bayi 7 Bulan Dengan Sup Ikan Merah
Kredit gambar: khairulabdullah.com
Bahan-bahan:
BerasIkan merahBunga lawang, bunga cengkih, buah pelaga dan kulit kayu manisSup bunjut-optionalBawang putihBawang merahHaliaLobak merahTomato ceriDaun supMinyak masak
Cara-cara masak:
Tumiskan empat sekawan dan bawang bersama minyak masak.Masukkan air, sup bunjut dan lobak merah.Bila mendidih masukkan ikan merah.Masukkan tomato dan daun sup.Bubur nasi masak seperti biasa.Campurkan dan kisar mengikut kesesuaian bayi.
*Buah anggur sebagai snek.
#4. Ikan Tenggiri Stim Dan Sayur Labu + Bayam
Bahan-bahan:
BerasIkan tenggiriLabuBaby bayamMirepoixSerbuk ikan bilisHaliaEvoo
Cara-cara masak:
Masak bubur nasi seperti biasa.Bila air mendidih masukkan sayur labu.Bila bubur hampir masak masukkan baby bayam, mirepoix dan serbuk ikan bilis.Ikan tenggiri stim bersama halia.Sejukkan dan kisar mengikut kesesuaian bayi.Hidangkan dan titiskan evoo.
*Buah Singo pear sebagai snek.
#5. Ikan Tenggiri Grill Dan Sup Sayur
Bahan-bahan:
BerasIkan tenggiriBawang putihUbi keledekBayam merahBunga kubisMinyak masak
Cara-cara masak:
Grillkan ikan tenggiri di atas daun pisang.Masak bubur nasi seperti biasa.Tumiskan bawang putih bersama minyak masak.Tambahkan air dan masukkan ubi keledek.Masukkan kubis bunga dan bayam merah.Campurkan bubur nasi+ikan tenggiri +sup sayur dan kisar mengikut kesesuaian bayi.
*Buah Singo pear sebagai snek.
#6. Bubur Nasi + Ikan Tenggiri Grill Dan Sayur Air Sawi + Brokoli
Bahan-bahan:
BerasIkan tenggiriBawang putihBrokoliSawi pak choyEvoo
Cara-cara masak:
Grillkan ikan tenggiri di atas daun pisang.Panaskan air dan masukkan bawang putih (ketuk).Masukkan brokoli dan biarkan sehingga lembut.Masukkan sawi pak choy.Boleh masukkan serbuk ikan bilis jika ada.Masak bubur nasi seperti biasa.Campurkan dan kisar mengikut kesesuaian bayi.Hidangkan dan titis evoo.
*Buah delima sebagai snek.
#7. Idea Makanan Bayi 7 Bulan Dengan Bubur Nasi + Sup Ayam

Bahan-bahan:
BerasAyamBunga lawang, kulit kayu manis, buah pelaga & bunga cengkihBawang merahBawang putihLobak merahBunga kubisTomato ceriDaun supMinyak masak
Cara-cara masak:
Masak nasi bubur seperti biasa.Tumis empat sekawan bersama minyak masak dan masukkan bawang putih dan bawang merah.Bila dah naik bau masukkan ayam dan kacau seketika.Tambahkan sedikit air.Masukkan lobak merah dan bunga kubis.Biarkan sehingga mendidih dan sayur menjadi lembut.Masukkan tomato dan daun sup.Campurkan bubur nasi dan sup ayam dan hidangkan.
*Buah anggur sebagai snek
#8. Idea Makanan Bayi 7 Bulan Dengan Nasi Ayam
Bahan-bahan:
BerasUnsalted butterBawang putihHaliaBunga lawang, bunga cengkih, buah pelaga dan kulit kayu manisSup bunjutAyamMirepoixCFSBatang saderiLobak merahDaun sup
Cara-cara masak:
Tumiskan empat sekawan dan bawang putih bersama unsalted butter.Tambahkan air dan masukkan beras.Masukkan hirisan halia.Panaskan air dan masukkan sup bunjut dan lobak merah.Apabila air mendidih masukkan ayam.Masukkan mirepoix, cfs, batang saderi dan daun sup.Campurkan nasi bersama sup dan kisarkan mengikut kesesuaian bayi.
*Buah oren sebagai snek.
#9. Bubur Nasi + Tomyam Ayam
Bahan-bahan:
BerasAyamBawang putihBawang merahMirepoixPes tomatoDaun limau purutSeraiLobak merahBrokoliEvoo
Cara-cara masak:
Panaskan air dan masukkan bawang putih, bawang merah, serai, daun limau purut, mirepoix, pes tomato dan lobak merah.Apabila mendidih masukkan ayam dan biar seketika.Masukkan brokoli.Masak bubur nasi seperti biasa.Campurkan dan kisar mengikut kesesuaian bayi.Hidangkan dan titis evoo.
*Buah delima sebagai snek.
#10. Idea Makanan Bayi 7 Bulan Dengan Mee Sup Ayam

Bahan-bahan:
Mee bayi organikAyamCFSBawang putihBawang merahBrokoliSawi pak choyTomato cherryEvoo
Cara-cara masak:
Panaskan air dan masukkan mee apabila air mendidih.Tumis bawang merah dan bawang putih bersama minyak masak.Masukkan cfs dan tambah sedikit air.Bila air mendidih masukkan ayam dan biarkan seketika.Masukkan brokoli, sawi dan tomato.Campurkan mee dan sup ayam dan kisarkan mengikut kesesuaian bayi.
*Buah betik sebagai snek
#11. Nasi Jagung + Ayam Grill

Bahan-bahan:
BerasAyamJagungBrokoliBawang putihHaliaMirepoixMixed herbsEvoo
Cara-cara masak:
Masak bubur nasi seperti biasa.Bila mendidih, masukkan jagung dan mirepoix.Untuk ayam-perapkan ayam bersama bawang putih, halia dan mixed herbs.Grill ayam diatas daun pisang.Bagi sayur brokoli stimkan seketika sehingga lembut.Campurkan semua dan kisar mengikut kesesuaian bayi.Hidangkan dan titis evoo.
*Buah sebagai snek.
#12. Mee Bolognese
Kredit gambar: www.kidspot.com.au
Bahan-bahan:
Mee bayi organikAyamBawang putihBawang merahLobak merahBrokoliTomato ceriMirepoixCfsPes tomatoOreganoUnsalted butter
Cara-cara masak:
Cincang bawang putih dan bawang merah.Tumiskan bawang putih dan bawang merah bersama unsalted butter.Bila dah naik bau masukkan cfs, mirepoix dan pes tomato.Tumis seketika dan masukkan ayam dan lobak merah.Tambahkan sedikit air.Masukkan brokoli dan tomato.Untuk mee- Panaskan air seketika.Bila mendidih masukkan mee dan biarkan sehingga lembut.
*Buah naga sebagai snek.
#13. Tofu Strawberi
Kredit gambar: searchingforspice.com
Bahan-bahan:
Tofu organikBuah strawberi
Cara-cara masak:
Stimkan tofu selama 10 minit.Kisar buah tanpa air.Campurkan dan hidangkan.
#14. Idea Makanan Bayi 7 Bulan Dengan Jejari Kentang
Kredit gambar: Youtube @The World wide Kitchen
Bahan-bahan:
1 biji kentang2 sudu tepung jagungLobak merahBrokoli
Cara-cara masak:
Stimkan seketika lobak merah dan brokoli.Cincang lobak merah dan brokoli.Rebus ubi kentang sehingga lembut.Lenyekkan ubi kentang dan masukkan tepung jagung, lobak merah dan brokoli.Uli sehingga sebati dan bentukkan jejari.Panaskan kuali dan goreng sehingga kekuningan.
#15. Ikan Merah Stim Halia Dan Sayur Campur
Bahan-bahan:
BerasIkan MerahUbi keledekKacang peasHaliaTomato ceriMirepoixEvoo
Cara-cara masak:
Masak bubur nasi seperti biasa.Apabila mendidih masukkan ubi keledek dan kacang peas.Bila bubur hampir masak masukkan tomato.Ikan merah stim bersama halia.Campurkan dan kisar mengikut kesesuaian bayi.
*Buah epal sebagai snek.
Semoga dengan perkongsian ini, si manja Mama akan teruja menikmati makanan yang enak dan berkhasiat ini!

Jom cuba pelbagai resepi menarik yang lain di SINI!


Panduan Cara Amalkan Doa Ketenangan Hati Untuk Hidup Lebih Bahagia

Diuji dengan ujian kadang-kala mampu membuat jiwa menjadi resah dan antara cara untuk redakannya adalah dengan membaca doa ketenangan hati. Sebagai hamba Allah yang beriman, ujian yang diterima adalah untuk meningkatkan keimanan dan kesabaran yang tinggi dalam diri.
Bagi menghadapi segala ujian dengan ketabahan dan tanpa rasa putus asa, salah satu cara dalam membantu diri adalah dengan mengamalkan doa ketenangan hati ini agar sentiasa dalam keadaan bersedia dari segi mental dan rohani.

Dalam perkongsian ini, kami telah senaraikan beberapa potongan doa yang boleh diamalkan anda. Jom kita lihat!
Senarai Doa Ketenangan Hati Untuk Jiwa Yang Mantap
1. Doa Untuk Kedamaian Jiwa
Untuk hilangkan segala keresahan di hati, anda boleh mengamalkan bacaan doa ini iaitu:
أَللّٰهُمَّ إِنِّي أَسْأَلُكَ نَفْسًا بِكَ مُطْمَئِنَّةً، تُؤْمِنُ بِلِقَائِكَ، وَتَرْضَى بِقَضَائِكَ، وَتَقْنَعُ بِعَطَائِكَ
Allahumma inni as aluka nafsaan bika muthma innah tu, minu biliqooika watardho biqodoika wataqna’u bi’athoika
Maksudnya:
“Ya Allah, sesungguhnya aku memohon kepada-Mu jiwa yang merasa tenteram kepada-Mu, yang yakin akan menemui-Mu, yang redha dengan ketentuan-Mu, dan yang redha dengan pemberian-Mu“.
2. Doa Untuk Dipermudahkan Segala Urusan
Doa ini pula dibaca dengan tujuan untuk memohon agar segala urusan diberi kelancaran dan dijauhkan dari sebarang kesulitan.
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
Robbisy rohlii shodrii, wa yassirlii amrii, wahlul’udatam-milisaanii. Yafqohuu qouli
Maksudnya:
“Ya Tuhanku, lapangkanlah untukku dadaku, dan mudahkanlah untukku urusanku, dan hilangkanlah kekuatan dari lidahku, agar mereka mengerti perkataanku“.
3. Doa Memperbaiki Segala Urusan
Bagi anda yang ingin memperbaiki segala urusan agar ia menjadi lebih sempurna mohonlah kepada Allah dengan mengamalkan doa ini iaitu:
اللَّهُمَّ رَحْمَتَكَ أَرْجُو فَلاَ تَكِلْنِي إِلَى نَفْسِي طَرْفَةَ عَيْنٍ، وَأَصْلِحْ لِيْ شَأْنِي كُلَّهُ، لاَ إِلَهَ إِلاَّ أَنْتَ
Allahumma rahmataka arju fala takilni ila nafsi tharfaka ainin ashlihli syani kullahu lailaha illa anta
Maksudnya:
“Ya Allah, aku mengharapkan rahmat-Mu, maka janganlah Engkau bebankan aku walau sekelip mata (urusan ini) dan perbaikilah segala urusanku, tiada Tuhan selain Engkau“.
4. Doa Ketenangan Hati Untuk Melepaskan Keperitan
Allahummaj’al li nran fi qalbi, wa nran fi qabri, wa nran fi sam’i, wa nran fi bashari, wa nran fi sya’ri, wa nran fi basyari, wa nuran fi lahran f, wa damran ‘izhami, wa nran min bayni yadayya, wa nran fi khafli, wa nran ‘an yamini, wa nran ‘an syimali, wa nran min fawqi, wa nran min tahti. Allahumma zidn nura. Wa a’thini nura. Waj’al li nra. Waj’aln nra.
Maksudnya:
“Ya Allah, jadikanlah cahaya dalam hatiku, dalam kuburku, dalam pendengaranku, dalam penglihatanku, dalam rambutku, dalam kulitku, dalam dagingku, dalam darahku, dalam tulangku, di hadapanku, di belakangku, di sebelah kananku, di sebelah kiriku, di sebelah atasku, dan di sebelah bawahku. Ya Allah, tambahkanlah cahayaku. Berilah aku cahaya. Jadikanlah aku cahaya. Jadikanlah aku bersinar.”
#5. Doa Agar Hilang Segala Rasa Resah
اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ وَاَعُوذُ بِكَ مِنَ الْعَجْزِ وَالْكَسَلِ وَاَعُوذُ بِكَ مِنَ الْجُبْنِ وَالْبُخْلِ وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ
Allahumma Inni a’udzubika minal hammi wal huzni, wal ajzi, wal kasali, wal bukhli, wal jubni, wal dhola’id daini, wa gholabatir rijali.
Maksudnya:
“Ya Tuhanku, aku berlindung kepada-Mu dari kesedihan dan kesedihan atau kegelisahan, dari kelemahan dan kelemahan, dari sifat bakhil dan pengecut, dan beban hutang dan tekanan dari orang (yang jahat)“.
Kredit gambar: www.freepik.com
Sentiasa amalkan doa-doa ini untuk dipermudahkan segala urusan serta mengurangkan rasa beban yang ditanggung. Amalkan juga doa untuk anda yang selalu dianiayai bagi memohon pertolongan Illahi di SINI!
Semoga dengan perkongsian ini anda beroleh manfaat yang berpanjangan, InsyaAllah!


Cara Mengatasi Period Lambat. 11 Petua Untuk Para Wanita Cuba

Sehingga kini, terdapat pelbagai petua dan cara mengatasi period lambat yang boleh digunakan oleh para wanita bagi menyelesaikan masalah haid yang selalu membelenggu diri mereka.
Haid atau menstruasi ialah kitaran normal bagi setiap wanita yang bermula apabila seseorang wanita itu mencapai umur akil baligh iaitu antara 8 tahun sehingga 16 tahun, di mana kitaran haid ini akan berlaku pada setiap bulan.
Haid tidak dapat dipisahkan dari kehidupan bagi seorang wanita yang dilahirkan dengan kesihatan yang baik dan normal.
Boleh dikatakan semua wanita akan mengalami proses menstruasi ini kecuali bagi mereka yang menghidap sindrom Mayer Rokitansky Kuster Hauser (MRKH) sahaja yang tidak akan merasai pengalaman didatangi haid.
Selalunya kitaran haid bagi seorang wanita adalah di antara 3 ke 7 hari. Ada yang berlaku sehingga hari ke 10 atau sehingga hari yang ke 15.
Manakala tempoh kitaran haid dari satu kitaran ke kitaran yang seterusnya pula adalah berbeza iaitu di antara 21 hingga 35 hari.
Namun, kitaran haid ini berbeza bagi setiap wanita. Terdapat wanita yang mempunyai kitaran haid yang sama di mana proses menstruasi ini akan berlaku pada tempoh kitaran yang sama atau lebih kurang sama pada setiap bulan.
Tidak kurang juga terdapat ramai wanita yang menghadapi masalah berkenaan dengan haid datang lambat.
Faktor Yang Mempengaruhi Kitaran Haid
Terdapat beberapa faktor yang menyebabkan haid datang lambat. Antara faktor tersebut adalah seperti berikut:
#1.  Tekanan

Kredit gambar: relevan.com.my
Apabila seseorang wanita itu mengalami tekanan, satu hormon yang berperanan penting dalam sistem reproduksi wanita iaitu Hormon gonadotropin releasing (GnRH) akan kurang dihasilkan. Oleh itu, ini akan mengganggu kitaran haid seorang wanita.
#2. Masalah Kesihatan
Kredit gambar: gesund.bund.de
Masalah kesihatan seperti demam panas yang dihadapi secara tiba-tiba, baru selesai menjalani pembedahan, atau sakit yang memerlukan rawatan intensif juga boleh mengganggu kitaran haid wanita. Selain itu, masalah kesihatan yang berkaitan dengan sistem reproduksi juga boleh menyebabkan haid datang lambat.
Contohnya, Sindrom ovari polisistik atau PCOS. Bagaimana PCOS mengganggu kitaran haid? PCOS ini akan mengganggu kitaran haid seorang wanita apabila berlakunya ketidakseimbangan hormon dalam badan.
Di samping itu, masalah tiroid juga boleh mempengaruhi kitaran haid wanita. Tiroid akan menghasilkan dan mengimbangi penghasilan hormon yang mempengaruhi banyak fungsi tubuh termasuklah kesuburan.
Oleh itu, sekiranya anda mengalami masalah tiroid ini berkemungkinan anda akan mengalami ketidaktentuan kitaran haid.
#3. Pengambilan Pil Pencegah Kehamilan

Bagi wanita yang mengambil pil pencegah kehamilan untuk merancang kehamilan juga akan menghadapi masalah haid datang lambat.
Ini kerana, pil ini mengandungi hormon estrogen dan progestin di mana fungsinya adalah untuk menghalang ovari daripada melepaskan telur.
Jadi jangan terkejut sekiranya haid anda datang lambat atau tidak datang dalam tempoh 6 bulan selepas berhenti dari mengambil pil tersebut.
#4. Masalah Berat Badan

Masalah berat badan samada terlalu kurus atau terlalu gemuk (obesiti) turut menjadi faktor mengapa haid datang lambat. Bagi mereka yang mempunyai berat badan yang kurang daripada 10% berat badan normal (berdasarkan BMI) mempunyai risiko untuk mengubah cara tubuh badan berfungsi dan ianya akan menjejaskan proses ovulasi dari berlaku.
Manakala, bagi wanita yang menghadapi masalah berat badan berlebihan pula akan menyebabkan gangguan pada penghasilan hormon dan perkara yang sama turut dihadapi oleh mereka yang memiliki kurang berat badan.
#5. Menyusu Badan

Bagi ibu-ibu yang menyusu badan adalah normal sekiranya haid anda datang lambat kerana hormon yang menghasilkan susu (hormone prolaktin) akan menghalang proses ovulasi dari berlaku. Apabila ibu-ibu menyusu, hormon ini akan berada pada tahap yang tinggi dan akan mempengaruhi kitaran haid si ibu.
#6. Pengambilan Ubat-ubatan

Pengambilan ubat-ubatan seperti ubat sawan, ubat untuk merawat kemurungan dan ubat yang digunakan bagi merawat masalah kesihatan yang tertentu juga boleh mengganggu kitaran haid wanita.
11 Cara Mengatasi Period Lambat
Bagi mengatasi masalah seperti di atas terdapat beberapa cara yang boleh dilakukan. Antaranya ialah:
#1. Kekalkan Berat Badan Yang Sihat
Kredit gambar: fiteveryday.id
Seperti yang dinyatakan di atas, perubahan berat badan akan mempengaruhi kitaran haid wanita. Anda perlu menurunkan berat badan anda sekiranya anda mempunyai berat badan berlebihan.
Tidak perlu terlalu drastik tetapi secara berperingkat. Sel lemak yang berlebihan boleh mengganggu hormon reproduktif dan penghasilan insulin.
Bagi mereka yang mempunyai kurang berat badan atau masalah pemakanan anda boleh dapatkan nasihat dari pakar pemakanan berkenaan dengan cara pemakanan yang sihat dan yang mampu membantu anda menaikkan berat badan.
#2. Cara Mengatasi Period Lambat Dengan Senaman Yoga

Bagi yang menghadapai masalah haid datang lambat, anda boleh mencuba senaman yoga yang terbukti boleh membantu mengatasi masalah ini melalui kajian yang dijalankan pada tahun 2013.
Seramai 126 peserta telah menyertai kajian tersebut dan keputusan menunjukkan bahawa yoga yang dilakukan selama 35 hingga 40 minit, 5 kali seminggu sepanjang tempoh 6 bulan mampu merendahkan tahap hormon yang berkaitan dengan haid tidak teratur.
Selain itu, yoga juga mampu membantu mengurangkan sakit senggugut dan simptom emosi (kemurungan dan keresahan) yang berkaitan dengan haid.
#3. Cara Mengatasi Period Lambat Dengan Halia
Kredit gambar: voize.my
Tiada kaitan saintifik yang menyatakan penggunaan halia dapat membantu masalah kitaran haid.
Namun, terdapat suatu kajian yang melibatkan 92 wanita yang mempunyai masalah haid berlebihan menunjukkan bahawa pengambilan makanan tambahan berasakan halia membantu mengurangkan pendarahan semasa haid.
Selain itu, sering kita dengar bahawa halia mampu membantu untuk melancarkan haid. Tiada salah sekiranya kita mencuba petua ini.
#4. Elakkan Pengambilan Diet Rendah Karbohidrat
Kredit gambar: beritagar.id
Saranan dari pakar pemakanan untuk mengambil 45% ke 65% karbohidrat daripada kalori harian anda untuk membantu masalah berkaitan haid ini. Sekiranya pengambilan karbohidrat anda terlalu rendah ini akan mengganggu kitaran haid anda.
Diet yang rendah karbohidrat akan mengganggu fungsi hormon tiroid dan Leptin yang mengawal kitaran haid.
#5. Pengambilan Lemak Yang Cukup Dalam Diet Harian
Kredit gambar: www.xtra.com.my
Selain itu, antara cara lain untuk mengatasi masalah haid datang lambat adalah dengan mengambil lemak yang cukup dalam diet harian. Ini kerana, lemak mempunyai peranan penting dalam sistem hormon badan kita. Lemak yang disarankan untuk diambil ialah lemak tidak tepu.
Antara contoh lemak tidak tepu adalah seperti ikan yang tinggi kandungan omeganya (ikan salmon, sardin, tongkol), walnut, dan minyak sayuran.
#6. Cara Mengatasi Period Lambat Dengan Elakkan Tekanan
Kredit gambar: healthyzona.com
Di samping itu, anda perlu elakkan tekanan. Tekanan bukan hanya tidak baik untuk kesihatan mental tetapi ia juga mempengaruhi kitaran haid anda.
Sekiranya, anda merasakan tekanan yang tinggi cuba lakukan aktiviti yang boleh membantu anda melepaskan tekanan tersebut.
Contohnya anda boleh melakukan stress free activity seperti karaoke bersama rakan, membeli belah, melakukan hobi anda dan sebagainya.
#7. Jaga Pemakanan dan Amalkan Diet Seimbang

Pemakanan bukan sahaja akan mempengaruhi kesihatan tubuh badan malah mempengaruhi kitaran haid. Sekiranya anda mempunyai masalah haid datang lambat antara cara yang boleh dilakukan adalah dengan menjaga pemakanan anda.
Pastikan makanan yang diambil tidak mempunyai lemak tepu dan lemak trans yang tinggi. Ambil makanan seperti soya, asam, telur, bijan, brokoli, peria, betik dan sebagainya yang diuar-uarkan baik untuk masalah haid lambat. Tidak salah mencuba selagi ianya adalah selamat dan yang penting ianya dari sumber semulajadi.
#8. Tidur Dan Rehat Yang Cukup

Tidur adalah satu proses badan untuk merehatkan tubuh badan bagi semua jenis hidupan. Ianya adalah sangat penting untuk kesihatan tubuh badan manusia. Oleh itu, bagi mengekalkan stamina dan fungsi tubuh setiap manusia perlukan tidur yang mencukupi.
#9. Cara Mengatasi Period Lambat Dengan Kulit Kayu Manis
Kredit gambar: www.cookin.id
Kulit kayu manis ternyata mempunyai banyak kegunaan dalam menangani masalah berkaitan haid. Pada tahun 2014, satu kajian yang dijalankan menunjukkan bahawa kulit kayu manis berupaya untuk mengatur kitaran haid dengan baik.
Ianya juga merupakan antara rawatan yang berkesan untuk penghidap PCOS, mengurangkan rasa sakit senggugut, pendarahan yang banyak serta rasa mual dan muntah.
#10. Cara Mengatasi Period Lambat Dengan Cuka Epal
Kredit gambar: minnetonkaorchards.com
Satu kajian pada tahun 2013 menunjukkan wanita yang minum 15 ml cuka epal setiap hari boleh membantu mengembalikan ovulasi menstruasi wanita yang mempunyai masalah PCOS. Namun, kajian lebih mendalam diperlukan untuk mengesahkan lagi keputusan kajian tersebut.
Selain itu, cuka epal juga mempunyai kebaikan lain seperti membantu menurunkan berat badan, merendahkan tahap insulin dan gula dalam darah. Ambil dan minum cuka epal dengan mencampurkannya dengan air dan satu sudu besar madu.
#11. Pengambilan Dos Vitamin Harian Yang Mencukupi
Kredit gambar: bp-guide.id
Menurut satu kajian yang dijalankan pada 2015, kekurangan vitamin D dalam makanan seharian boleh menyebabkan haid tidak teratur. Hasil satu kajian lain juga mendapati bahawa vitamin D berkesan dalam merawat haid yang tidak teratur untuk pesakit PCOS. Vitamin D boleh didapati dalam produk tenusu seperti susu, keju dan lain-lain.
Selain dalam bentuk makanan, anda juga boleh mendapatkannya dalam bentuk makanan tambahan. Di samping itu, Vitamin B pula dipercayai mampu mengatur kitaran haid wanita. Namun, kajian yang lebih mendalam perlu dilakukan untuk menyokong hipotesis tersebut.
Masalah haid datang lambat bukanlah masalah yang luar biasa kerana perkara ini sering terjadi kepada ramai wanita di luar sana.
Namun, sekiranya haid anda tidak teratur dan diikuti oleh rasa sakit yang mengganggu rutin harian anda sebaiknya dapatkan pemeriksaan dengan segera kerana dikhuatiri anda mempunyai masalah lain yang mungkin membahayakan kesihatan anda.

Ketahui juga mengenai masalah kesihatan haid wanita dan juga kesihatan faraj di SINI!


Resepi Nasi Ayam Penyet, Set Lengkap Dengan Perapan Ayam Yang Marvellous!

Resepi nasi ayam penyet sangat sesuai jika dijadikan sajian ketika hujung minggu, cuti umum mahu pun sambutan perayaan atau majlis keraian.
Menu yang boleh dikategorikan sebagai makanan sihat ini berasal dari negara Indonesia yang telah diolah mengikut citarasa kini.
Terdapat banyak gerai atau restoran yang menyajikan sajian ini mengikut versi mereka sendiri bagi menarik minat pelanggan berkunjung ke gerai atau restoran mereka. Walau bagaimanapun, kadang-kala sajian mereka tidak menepati citarasa kita. Tetapi jangan risau!
Di bawah ini Mama Siti kongsikan cara memasak nasi ayam penyet yang sangat sedap untuk Mama cuba.
Resepi Nasi Ayam Penyet
Ramuan perapan ayam:
1 ekor ayam1 ketul kiub pati ayam1/2 sudu besar jintan manis1/2 sudu besar jintan putih3 sudu besar ketumbar1 sudu besar rempah kari daging1 sudu besar serbuk kunyit1/2 sudu besar serbuk lada putih3 ulas bawang putih1 cm halia1 sudu teh garam1/2 cawan tepung beras1 biji telur
Kaedah memerap ayam dan menggoreng ayam:
#1. Ayam dibersihkan dan direbus sehingga masak bersama satu ketul kiub pati ayam, angkat dan toskan.
#2. Jintan manis, jintan putih, dan ketumbar disangai sehingga naik bau, kemudian campurkan dengan semua bahan lain dan kisar sehingga lumat bersama sedikit air.

Kredit gambar: norazlitaaziz.blogspot.com
#3. Lumurkan bahan tadi pada ayam hingga sekata. Perap ayam lebih kurang 3 jam.
Kredit gambar: norazlitaaziz.blogspot.com
Kemudian, dalam bekas lain salutkan baki perapan pada tempe dan tauhu.
#4. Ayam yang telah diperap tadi dicelup ke dalam tepung dan telur sebelum digoreng menggunakan minyak yang panas sehingga terendam. Biar ayam menjadi kuning keemasan. Manakala baki adunan tepung direnjis ke dalam minyak dan goreng sehingga garing.
Bahan-bahan nasi:
3 cawan beras3 ulas bawang putih1 batang kulit kayu manis2 kuntum bunga lawang4 biji buah pelagaMentegaGaram6 cawan air rebusan ayam1 helai daun pandan
Cara-cara masak:
#1. Panaskan mentega, tumis bawang putih, kulit kayu manis, buah pelaga, bunga lawang, dan daun pandan sehingga bangkit bau.
Kredit gambar: norazlitaaziz.blogspot.com
#2. Kemudian masukkan beras yang telah dicuci dan ditoskan terlebih dahulu dan kacau lebih kurang 5 minit barulah tuang air rebusan ayam.
#3. Masukkan 1 sudu kecil garam dan kacau sebati. Biar nasi masak seperti biasa.
Bahan-bahan sup:
1 bungkus sup bunjut1 batang serai1 inci haliaDaun supDaun bawangBawang goreng
Cara-cara masak:
#1. Panaskan baki air rebusan ayam, masukkan serai, halia dan sup bunjut dan masak sehingga ia mendidih.
Kredit gambar: norazlitaaziz.blogspot.com
#2. Masukkan garam secukupnya, taburkan daun sup dan daun bawang. Taburkan bawang goreng semasa menghidang.
Bahan-bahan Sambal:
10 tangkai cili padi10 tangkai cili merah10 biji bawang merah3 ulas bawang putih5 biji tomato5 cm belacan2 sudu makan ikan bilis3 sudu besar gula merahMinyakLimau nipis atau limau kasturi
Cara-cara masak:
#1. Panaskan minyak di dalam kuali, masukkan ikan bilis, goreng hingga garing.
Kredit gambar: norazlitaaziz.blogspot.com
#2. Selepas keluarkan ikan bilis terus goreng cili merah, cili padi, bawang merah, dan tomato sehingga layu.
#3. Biarkan semua bahan yang digoreng sejuk kemudian kisar kesemuanya bersama belacan yang dibakar terlebih dahulu menggunakan pengisar kering.
Kredit gambar: norazlitaaziz.blogspot.com
#4. Kemudian tumis di dalam minyak gorengan tadi sehingga berbau wangi. Masukkan gula merah dan garam secukup rasa serta perahan limau semasa hendak makan.
Tips/Petua Resepi Nasi Ayam Penyet Lengkap Ini
Ayam boleh dipotong mengikut kesukaan Mama namun kebiasaannya ia dipotong kepada empat bahagian.Hidangkan nasi ayam penyet bersama ulam-ulaman seperti sayur kubis, kacang panjang, timun, kelapa parut yang digoreng, tauhu dan tempe.
Semoga dengan perkongsian ini, Mama gembira menikmati keenakan juadah ini bersama keluarga tersayang!

Untuk dapatkan lebih banyak resepi untuk dicuba, boleh klik SINI.


Mama Stress? Ini Tanda-tanda Mama Harus Lakukan Ujian Psikiatri & Dapatkan Rawatan Segera

Isu kesihatan mental semakin mendapat tempat dalam kalangan rakyat Malaysia. Perubahan positif ini patut kita banggakan.
Bukan kita tak tahu, penyakit mental antara pembunuh senyap (silent killer) rakyat Malaysia selepas penyakit jantung.
Kementerian Kesihatan merekodkan sebanyak 2.3% orang dewasa manakala 9.5% kanak-kanak berusia 10 hingga 15 tahun mengalami masalah kesihatan mental pada tahun 2019.
Langkah proaktif perlu diambil dengan mendorong diri dan orang sekeliling untuk melakukan ujian psikiatri secara atas talian dan fizikal. Tujuannya adalah supaya penyakit mental dapat dikawal dan dipulihkan.
Apakah Ujian Psikiatri?

Kredit gambar: 123rf.com
Ujian psikiatri ialah saringan awal bagi mengenal pasti tahap stres, kebimbangan dan kemurungan seseorang.
Selain itu, ia juga dikenali sebagai Depression Anxiety Stress Scales (DASS).
Mama Siti ingin menekankan disini bahawasanya ujian psikiatri bukan diagnosis samada seseorang mempunyai penyakit mental atau tidak.
Mama perlu menjawab kesemua 21 soalan berdasarkan keadaan diri dan emosi sejak dua minggu yang lalu. Jangan risau kerana tiada jawapan yang salah atau betul.
Soalan-soalan yang ditanyakan adalah seperti;
Saya seolah-olah tidak dapat mengalami perasaan positif sama sekaliSaya pernah menggeletar (contohnya pada tangan)Saya rasa diri saya tidak berharga
Mama perlu memilih salah satu dari pilihan jawapan tidak pernah, jarang, kerap atau sangat kerap.
Jawapan tersebut akan dinilaikan sama ada Mama perlu mendapatkan rawatan dengan pakar atau hanya perlukan terapi sahaja.
Selepas itu, barulah doktor bertugas akan meminta Mama ceritakan masa, tempat dan faktor yang menyebabkan Mama rasa sedemikian.
Siapa Yang Perlukan Ujian Psikiatri?
Kredit gambar: Freepik
Semua golongan usia boleh mendapatkan ujian saringan DASS. Ini bermakna kanak-kanak, remaja, orang dewasa dan warga emas juga bebas menjawab soalan saringan tersebut.
Apabila seseorang merasakan emosi yang keterlaluan, dia sangat disarankan untuk menjalankan ujian psikiatri di klinik-klinik berdekatan.
Contoh-contoh emosi keterlaluan;
Kesedihan melampau hingga tidak pernah merasa gembira dan bahagia.Resah gelisah dan menggeletar terhadap perkara yang diketahui sebabnya dan tidak diketahui sebabnya.Kerap marah dan menyakiti orang sekeliling.
Perasaan tersebut mungkin tidak difahami dan dirasakan oleh orang lain terutamanya yang tidak pernah mengalami gangguan emosi. Oleh itu, kita perlu mendapatkan rawatan supaya penyakit ini tidak menjadi lebih buruk.
Terdapat banyak kesan negatif jika seseorang mengabaikan kesihatan mental mereka. Paling dikhuatiri ialah ketika mereka bertindak di luar kawalan seperti mencederakan diri sendiri dan orang lain.
Tanda-tanda Perlu Dapatkan Ujian Psikiatri
Kredit gambar: Freepik
Keadaan persekitaran, situasi di tempat kerja dan hubungan dengan orang lain memainkan peranan terhadap emosi dan mental seseorang.
Ada beberapa keadaan yang menurut Mama Siti wajar untuk dipertimbangkan untuk melakukan ujian saringan DASS.
Mula mengasingkan diri seperti berada di dalam bilik tidur, tidak menyertai aktiviti sosial anjuran tempat kerja dan tidak menghadiri majlis keluarga. Mengalami kesukaran untuk tidur atau insomnia.Perubahan berat badan secara mendadak disebabkan oleh tidak mempunyai selera makan atau kerap makan.Perasaan bersalah walaupun bukan disebabkan oleh diri sendiriKerap marah-marahPerasaan ingin menamatkan riwayatPonteng sekolah, vandalisme, dan pemberontakan di kalangan remaja dan kanak-kanakTiada apa-apa perasaan pada perkara yang perlu sedih, marah atau gembira.Cepat berubah mood. Contohnya, tiba-tiba gembira dan kemudian sedih.Berhalusinasi. Nampak objek yang tidak wujud.
Jika Mama merasakan hal seperti di atas atau perasan ada ahli keluarga yang seperti itu, bantulah mereka mendapatkan rawatan dan sokongan.
Kadang-kala mereka sendiri tidak tahu bagaimana caranya dan tidak mempunyai kekuatan untuk meluahkan perasaan dan emosi yang sedang dialami.
Cara Dapatkan Ujian Psikiatri
Kredit gambar: Freepik
Ujian saringan psikiatri boleh dilakukan secara atas talian dan secara fizikal. Ujian DASS tidak perlu pemerhatian semasa menjawab. Ini kerana semuanya bergantung kepada diri sendiri, ini tentang perasaan Mama.
Ujian Saringan Stress, Kebimbangan dan Kemurungan (DASS) Online
Contoh ujian DASS atas talian bahasa melayu ialah seperti yang terdapat di portal Jabatan Perkhidmatan Awam Negeri Sabah.
Selesai menjawab kesemua 21 soalan, skor keputusan analisis saringan akan ditunjukkan. Skor tertinggi mungkin petanda awal untuk Mama mengetahui apa sebenarnya yang berlaku pada diri Mama.

Seterusnya, Mama boleh tangkap layar (screenshot) hasil skor seperti di atas untuk ditunjukkan kepada kaunter pendaftaran di klinik apabila diminta.
Namun begitu, ada sesetengah klinik kesihatan meminta Mama untuk menjawab soalan-soalan saringan ujian psikiatri sekali lagi secara fizikal.
Cara Dapatkan Ujian Psikiatri di Klinik
Kredit gambar: blog.planetmahir.com
Pergi ke mana-mana klinik kesihatan kerajaan dan swasta. Bawa kad pengenalan (IC) bersama-sama untuk sesi pendaftaran.
Mama perlu memberitahu pegawai bertugas bahawasanya Mama ingin mendapatkan ujian saringan DASS. Selepas itu, Mama akan diminta untuk mengisi butiran diri serta menjawab soalan-soalan saringan.
Bergantung kepada klinik, ada yang meminta Mama bawa bersama semasa masuk ke bilik rawatan dan ada juga yang meminta borang tadi untuk dikembalikan ke kaunter.
Bawa bersama ujian hasil ujian saringan yang pernah dilakukan dalam tempoh dua minggu sebelum ini. Ini mungkin membantu doktor untuk memahami corak emosi Mama kebelakangan ini.
Soalan saringan ujian psikiatri boleh dimuat turun di pautan ini.
Jangan Skeptikal Dengan Ujian Psikiatri
Ujian psikiatri atau DASS ialah saringan awal bagi mengenal pasti tahap stres, kebimbangan dan kemurungan seseorang. Ia ialah langkah pertama untuk mengenal pasti perubahan emosi dan perasaan seseorang.
Sesiapa sahaja yang mengalami emosi keterlaluan perlu melakukan ujian saringan DASS secara online ataupun offline. Lebih-lebih lagi jika Mama ada mengalami tanda-tanda seperti yang dikongsikan diatas tadi.
Rawatan di klinik bertujuan agar Mama diberikan terapi atau berjumpa pakar jika simptom semakin teruk dan berbahaya kepada diri dan orang lain.
Semoga perkongsian kali ini, menjadi panduan untuk Mama, ahli keluarga dan kenalan untuk mendapatkan ujian psikiatri.

Lihat senarai klinik dan pusat perubatan yang berdekatan Mama di SINI.


Minyak Ikan Boleh Bantu Kemurungan? Fakta Menarik Tentang Minyak Ikan Yang Mama Mungkin Belum Tahu

Omega-3 seringkali menjadi sinonim dengan kepentingannya pada fungsi otak, perkembangan dan tubuh badan kita. Malah, sudah berkurun orang kita pentingkan pengambilan minyak ikan yang kaya dengan omega-3 sebagai makanan tambahan bagi meningkatkan tahap kesihatan badan.
Untuk pengetahuan Mama, ikan dipenuhi dengan omega-3 dan vitamin seperti D, A dan B2 (riboflavin).
Manakala, 30% minyak ikan terdiri daripada omega-3, manakala baki 70% terdiri daripada lemak lain. Apa kebaikan yang minyak ikan berikan pada Mama dan suami, serta apakah ia boleh diambil oleh wanita yang sedang hamil?
Jom kita baca dengan lebih lanjut!
5 Fakta Menarik Tentang Minyak Ikan
#1 Turunkan Lemak Darah (Trigliserida)

Trigliserida adalah salah satu jenis lemak darah, termasuk juga kolesterol. Minyak ikan boleh menurunkan paras trigliserida yang tinggi. Jika Mama mempunyai tahap lemak darah yang tinggi, Mama berisiko untuk mendapat penyakit jantung dan strok.
Dengan pengambilan minyak ikan yang konsisten, ia dapat membantu mengelakkan daripada mendapat penyakit-penyakit tersebut.
#2 Memperbaiki Simptom Kemurungan
Terdapat beberapa kajian yang telah dilakukan tetapi kajian lama telah menunjukkan bahawa orang yang mengalami kemurungan mempunyai paras darah omega-3 yang lebih rendah.
Walau bagaimanapun, kesimpulannya tidak berapa konsisten setakat ni. Namun, kajian lain juga telah menunjukkan bahawa minyak yang kaya dengan EPA, yang membantu mengurangkan simptom kemurungan lebih daripada DHA.
#3 Boleh Kurangkan Asma
Diet yang tinggi omega-3 merendahkan kadar keradangan, komponen utama dalam asma. Tetapi ia memerlukan lebih banyak kajian untuk menunjukkan jika suplemen minyak ikan meningkatkan fungsi paru-paru atau mengurangkan jumlah ubat yang diperlukan seseorang untuk mengawal keadaan.
#4 Mama Sakit Badan? Boleh Cuba Minyak ikan
Semakin tua, semakin banyak penyakit kita. Antara sakit yang popular adalah rheumatoid arthritis, yang menyebabkan sakit pada sendi.
Ramai orang bergantung pada ubat tetapi suplemen minyak ikan boleh mengurangkan kesakitan sendi dan kekejangan badan. Suplemen omega-3 juga boleh bantu meningkatkan keberkesanan ubat anti-radang.

#5 Kulit Mama Mesti Sihat dan Glowing
Sering dikaitkan dengan kesihatan kulit, suplemen minyak ikan juga boleh membantu Mama mendapatkan kulit yang glowing! Ia juga mungkin bermanfaat dalam beberapa penyakit kulit, termasuk psoriasis dan dermatitis. Kulit Mama boleh rosak jika terlalu terdedah pada matahari dan juga akibat penuaan.
Bagi ibu-ibu hamil, jangan risau. Mama juga boleh mengambil suplemen minyak ikan ini.
Suplemen minyak ikan mengandungi kedua-dua EPA dan DHA, dan minyak DHA sahaja yang berasal dari alga. Ia adalah cara yang baik dan selamat untuk tambahkan merkuri dalam diet wanita hamil.
Namum, adalah lebih baik untuk Mama mendapatkan nasihat doktor terlebih dahulu kerana setiap kehamilan adalah berbeza.
Selain daripada hanya bergantung pada makanan harian kita yang mungkin kurang berkhasiat dan nutrisi terbaik, tubuh badan kita juga memerlukan beberapa suplemen tambahan untuk berfungsi secara menyeluruh seperti minyak ikan daripada Naturalle ini.
Cubalah Naturalle Tini Fish Oil Hari Ini!

Suplemen Naturalle Tini Fish Oil mempunyai pelbagai kebaikan untuk Mama dan semestinya ibu mengandung!
Antara kebaikan Naturalle Tini Fish Oil yang berasal dari Norway ini adalah, setiap softgel capsule Naturalle melalui proses penyulingan molekul yang dipatenkan menghasilkan Omega-3 bebas daripada PCB (Polychlorinated Biphenyl’s), logam berat dan bahan pencemar lain.
Yang paling penting, ia disahkan halal oleh JAKIM. Jika Mama mencari makanan tambahan yang dijamin selamat, cubalah harini!

Untuk pengetahuan Mama juga, Naturalle Tini Fish Oil 500mg terdiri daripada 36% EPA & 24% DHA (180mg EPA, 120mg DHA). Ia mempunyai kekuatan yang sama seperti Naturalle Fish Oil 1000 mg tetapi dalam kapsul yang lebih kecil.
Dengan hanya 3 kapsul sehari je sudah cukup untuk melengkapi pengambilan omega-3 harian Mama.
Naturalle Tini Fish Oil sangat mudah untuk ditelan, ditambah pula dengan compliance yang telah dipertingkatkan.
Tunggu apa lagi Mama? Dapatkan Naturalle Tini Fish Oil di farmasi berdekatan atau Mama boleh beli secara online hari ini.

Dapat lebih banyak informasi tentang kesihatan Mama sekeluarga di SINI!


Resepi Ayam Ungkep, Resepi Asli Orang Jawa Yang Cuba Sekali, Pasti Nak Lagi!

Mama Siti suka tonton vlog ‘a day in my life’ dari pembuat kandungan Indonesia. Kalau ada bahagian masak-memasak, sampai terliur dibuatnya.
Jadi, Mama Siti terus mencari-cari resepi ayam ungkep di internet lepas tengok rancangan itu. Akhirnya Mama Siti jumpa resepi dari Norhidah Alias Rosman Amar.
Keistimewaan ayam ungkep ialah ia merupakan masakan tradisi orang jawa. Kedua, rasanya ada persamaan dengan masakan nusantara seperti rendang dan lauk nasi padang.
Mari kita tengok apa bahan yang diperlukan dan cara menyediakan resepi ayam ungkep kali ini.
Resepi Ayam Ungkep

Resepi oleh: Norhidah Alias Rosman Amar
Bahan Utama
Ayam
Bahan-Bahan
Bawang BesarBawang PutihCili PadiHaliaKunyit Biji KetumbarJintan ManisJintan Putih
Bahan-Bahan Tambahan
Serai (Dititik)Asam KepingGaramGula
Cara-Cara
1. Potong bahan-bahan ke bahagian kecil dan kisar hingga lumat.

2. Panaskan minyak dan tumis bahan yang dikisar tadi. Kemudian, masukkan serai.
Kredit gambar: Norhidah Alias Rosman Amar
3. Apabila tumisan menjadi agak kering, masukkan ayam, asam keping dan perasakan dengan gula dan garam.
Kredit gambar: Norhidah Alias Rosman Amar
4. Seterusnya, masukkan sedikit air dan tutup kan kuali atau periuk. Guna api sederhana atau perlahan ya.
Kredit gambar: Norhidah Alias Rosman Amar
5. Tunggu sehingga ayam mereneh.
Kredit gambar: Norhidah Alias Rosman Amar
6. Lauk ayam ungkep kita dah sedia untuk dihidangkan.
Tips Memasak Resepi Ayam Ungkep
Ayam ungkep lebih sedap kalau menggunakan bahan yang segar seperti ayam segar dan serai yang baru dipetik.
Kalau Mama suka dengan resepi ayam ungkep ini, jangan lupa cuba di rumah ya. Kita sama-sama tambahkan ayam ungkep sebagai koleksi masakan nusantara hasil tangan sendiri.
“Mama Siti ada lagi tak resepi lain yang boleh kami cuba? “
Ada, mestilah ada. Mama Siti cadangkan Mama cuba resepi ikan patin tempoyak. Mudah sangat nak sediakan. Mama yang pertama kali pun boleh buat.
Jangan lupa cuba resepi kita kali ini ya. Resepi Ayam Ungkep, Tradisi Orang Jawa.

Mama juga boleh cuba pelbagai resepi lain dengan klik SINI!


Resepi Sotong Masak Serai Ala Thai (Resepi Istimewa Dari Mek Kelate)

Sotong masak apa yang sedap ya?
Meh, Mama Siti nak kongsikan satu resepi yang pasti buat Mama menjilat jari lepas makan. Silap-silap boleh tambah dua tiga pinggan lagi.
Sotong masak serai kali ini, dibawakan khas oleh seorang youtuber Kelantan melalui saluran YouTube beliau iaitu Rezeki Dapur Kita. Kalau Mama dah bosan dengan resepi sotong bakar dan sos thai, apa kata cuba resepi sotong masak thai.
Cuba bayangkan rasanya yang pedas lepastu ada masam-masamnya sekali. Memang ‘trademark’ lauk Thailand lah kan. Tak sah kalau dah ada dua gabungan rasa ini.
Mama Siti dah tengok sekilas lalu, tak adalah susah mana pun. Paling penting kena ada serai dan pandai olah rasa. Kalau kurang masin, tambahkan garam. Agak tawar, tambahkan gula. Kan mudah tu.
Jom kita tengok cara-cara menyediakan sotong masak serai kali ini.
Resepi Sotong Masak Serai

Kredit gambar: Resepi Tutorial Terbaek
Resepi Oleh: Rezeki Dapur Kita
Bahan-Bahan
Sotong Cili PadiBawang PutihSeraiDaun Limau PurutSos IkanSos TiramJus LimauGaramGula
Cara-Cara
1. Tumis bawang putih dan cili padi yang telah ditumbuk.

2. Kemudian, masukkan serai yang telah dihiris. Tumis sehingga sedikit garing.

3. Selepas itu, tambahkan daun limau purut dalam bahan tumisan dan kacaukan.

4. Masukkan pula, sos tiram dalam kira-kira 2 sudu. Selepas itu, masukkan pula sos ikan satu sudu dan sedikit jus limau.

5. Perasakan dengan garam dan gula.
6. Akhir sekali, barulah kita masukkan sotong dan gaul sebati. Tunggu sampai sotong masak dan tutupkan api.

7. Sotong masak serai ala thai sedia untuk dihidangkan.

Tips Memasak Resepi Sotong Masak Serai
Banyakkan bawang putih dan cili jika mahukan rasa yang lebih pedas.Buangkan tulang pada daun limau purut tua. Namun kalau Mama berhasil dapatkan daun yang lebih muda maka tidak perlu buangkan tulang daun itu.Sotong jangan dibiarkan masak terlalu lama. Sotong yang ‘overcooked’ akan menjadi liat.
“Ok Mama Siti, saya rasa dah boleh dah ni nak masak lauk ni. Nampak macam senang saja tu.”
Inilah yang kita mahukan, semangat nak cuba resepi baru. Sedap atau tak, perkara kedua. Paling penting kita cuba dulu masak resepi sotong tumis serai kita hari ini.
Pertama sekali sediakan serai, penting tu. Kemudian, barulah kita cari bahan-bahan yang lain pula.
Oh ya, kalau masih ada stok sotong dekat rumah Mama boleh lah cuba resepi sotong sumbat telur masin yang rangup ni.  Wah, meriah minggu Mama dengan lauk yang sedap-sedap.

Mama juga boleh cuba pelbagai resepi lain dengan klik SINI!